Resipi Roti Jala Mudah Ada Di Sini! Ikut Tip Ini Betul-betul, 'Confirm' Menjadi!

Sedapnya roti jala! Paling sedap jika dimakan ketika sarapan atau pada waktu petang bersama sepinggan kari. Bagi mereka yang baru mahu cuba-cuba, cara buat roti jala sebenarnya sangat mudah. Anda cuma perlukan tepung gandum, telur, air, minyak masak dan garam sebagai perasa!

Dalam artikel kali ini, kami akan berikan anda
resepi roti jala
 yang mudah dan
confirm
 menjadi. Alang-alang, bolehlah ajak anak memasak sekali!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Sesuai dimakan ketika sarapan

Ringkasan

Sarapan merupakan masa makan yang paling penting

Ia membekalkan anda dengan tenaga dan nutrisi yang cukup sepanjang hari

Individu yang tidak mengambil sarapan mungkin akan alami kekurangan vitamin dan mineral

Benar,
sarapan sangat penting
 untuk kesihatan kita. Ia dapat membantu anda fokus dan mengawal berat badan. Kajian juga menunjukkan bahawa sarapan dapat mengurangkan
risiko sakit jantung
 dan
diabetes jenis 2
 pada masa hadapan!

Walau bagaimanapun, ramai yang tidak mengambil sarapan disebabkan kekangan masa. Namun, ada satu sajian mudah yang boleh anda sediakan pada waktu pagi sebagai sarapan iaitu roti jala! Jom, ikuti penerangan ringkas kami tentang cara buat roti jala di bawah:

Cara buat roti jala tradisional

Roti jala merupakan makanan yang sangat popular untuk sarapan dan minum petang. Ia juga dimakan
sebagai juadah berbuka puasa
 dan merupakan menu yang sangat popular ketika kenduri.

Benar, makanan ini nampak rumit untuk dimasak. Namun, cara untuk membuatnya tidaklah sesukar seperti apa yang disangkakan!

Pertama sekali, anda perlukan bahan-bahan berikut:

3 cawan tepung gandum

3 cawan air

1 biji telur

2 sudu minyak masak

1 sudu kecil garam

Sedikit pewarna kuning

Jika anda tidak mahu menggunakan air, anda boleh menggantikannya dengan santan cair. Nanti, ia akan rasa lebih lemak dan sedap.

Cara buat roti jala:

Masukkan semua bahan tersebut ke dalam mangkuk
. Kemudian, kacau hingga sebati. Anda juga boleh gunakan pemukul telur atau
 blender
 untuk memudahkan kerja.

Masukkan adunan ke dalam botol sos atau botol yang mempunyai 3/5 corong
. Pastikan anda beli botol yang tidak berlubang supaya anda boleh potong sendiri hujungnya.

Tak ada botol sos?
 Guna sahaja botol mineral kosong, kemudian, tebuk penutupnya menggunakan paku. Tapi, pastikan lubang tidak terlalu besar!

Jika adunan keluar dengan lancar tanpa putus-putus, itu
tanda adunan sudah sebati.
 Jika adunan putus-putus, anda perlu tambah sedikit air.

Pegang botol secara menegak
, muncung pula menghala ke luar kuali. Buat gerakan membulat dari luar ke dalam.

Gunakan kuali
non stick
 untuk menjala roti
. Kalau tidak ada
kuali
non stick
, guna kuali biasa pun tidak mengapa asalkan tidak melekat.

Jika anda guna kuali biasa
, celup tisu dalam minyak dan sapukan atas kuali. Kemudian, masak seperti biasa. Setiap kali anda ingin memasak, lap kuali dengan tisu tadi.

Roti tidak perlu diterbalikkan
. Selepas beberapa saat, angkat dan terus gulung.

Kalau nak mudah,
lipat 3 segi dan terus hidang.

Baca juga:

7 Contoh Resepi Diet Eat Clean Bajet, Poket Jimat, Perut Pun Sihat!

5 Resepi Jus Buah-buahan Campuran Yang Pasti Sedap Dan Berkhasiat!

7 Contoh Resepi Diet Eat Clean Bajet, Poket Jimat, Perut Pun Sihat!

Cara buat roti jala nampak cantik

Bagi mereka yang baru mencuba, pasti anda rasa kurang yakin dengan kelikatan adunan. Bagaimana untuk pastikan adunan tidak terlalu cair atau terlalu pekat?

Jangan risau… Kami ada tip untuk pastikan adunan anda betul-betul sempurna supaya roti yang dihasilkan
perfect
!

Semasa mengisar adunan, lihat lubang pusaran. Jika lubang lebih besar daripada jari kelingking, tambah sedikit tepung untuk melikatkan adunan.

Jika lubang sebesar jari kelingking, ini tanda adunan sudah sempurna!

Tambah air jika adunan mempunyai lubang pusaran yang lebih kecil daripada jari kelingking.

Mudah bukan, lepas ni bolehlah selalu sediakan untuk anak-anak!

Kesimpulan

Selain kari ayam, roti jala juga boleh dipadankan dengan kuah lain, contohnya
serawa durian
. Kanak-kanak juga suka memadankan roti dengan susu pekat.

Tidak kiralah apapun pilihan anda sebagai pencicah, roti ini merupakan satu makanan wajib yang sesuai dinikmati oleh sesiapa sahaja tanpa mengira usia.

Kami berharap, perkongsian kami tentang cara buat roti jala kali ini dapat memberikan faedah untuk anda. Selamat mencuba!


Definisi & Fungsi 8 Jenis Organ Dalaman Utama Manusia, #7 Kurang Popular?

Ada banyak organ dalaman manusia atau dikenali sebagai
viscera
dalam istilah perubatan.

Kita mungkin kerap mendengar mengenai kewujudan organ-organ ini tetapi tahukah anda apakah fungsinya? Jom baca artikel untuk tahu lebih lanjut!

Ini definisi & fungsi organ dalaman kita semua!

#1. Otak

Tanpa otak, manusia tidak boleh hidup
. Fungsi organ ini bukan sekadar berfikir dan membuat keputusan tetapi ia juga berperanan mengawal banyak fungsi dan pergerakan organ lain.

Otak dihubungkan dengan batang otak dan urat saraf tunjang. Dari urat saraf tunjang, urat saraf dihubungkan ke bahagian tubuh berbeza.
 Otak menerima dan memberi isyarat ke seluruh tubuh melalui jaringan ini
.

Setiap bahagian otak mempunyai fungsi tertentu. Contohnya, bahagian oksipital (belakang) mengawal penglihatan dan temporal (tepi) pula pendengaran. Jika berlaku kecederaan, simptom yang dialami mengikut bahagian yang terjejas.

#2. Paru-paru

Apa lagi fungsi utamanya kalau bukan untuk bernafas
. Pertukaran gas oksigen dan karbon dioksida dilakukan oleh organ ini.

Oksigen seterusnya dibawa ke seluruh tubuh untuk menghasilkan tenaga. Selain itu, paru-paru juga terlibat dalam menghasilkan hormon tertentu.

Organ dalaman manusia #3. Jantung

Kerosakan pada fungsi organ ini merupakan punca kematian nombor satu di dunia, iaitu penyakit jantung iskemik.

Berdegup lebih 86,000 kali sehari tanpa henti, organ bersaiz penumbuk ini
mengepam darah ke seluruh sel tubuh
 untuk membolehkan darah yang mengandungi oksigen serta nutrien berbeza sampai ke sel tersebut.

Organ dalaman manusia #4. Hati

Hati (
liver
) bukan jantung. Ia merupakan organ paling besar di dalam abdomen.

Terletak di sebelah atas kanan abdomen
, ia mempunyai banyak fungsi termasuk menyahtoksik bahan kimia dan ubat-ubatan, menghasilkan cecair hempedu, dan membuat protein untuk kegunaan berbeza seperti pembekuan darah.

Disebabkan saiznya yang besar, ia paling mudah mengalami kecederaan jika berlaku trauma pada abdomen.

#5. Perut

Istilah perut (luaran) yang kita gunakan seharian tidak sama dengan organ dalaman perut.
 Ia terletak di bahagian atas kiri
, berhubung dengan esofagus (kerongkong) di bahagian atas dan usus kecil (duodenum) di bahagian bawah.

Sebagai sebahagian dari sistem penghadaman,
perut memainkan peranan khusus
 sebagai tempat menyimpan makanan, menukarkan tekstur makanan kepada separa pepejal, dan melepaskan enzim serta asid untuk menghadam makanan serta membunuh bakteria tertentu.

Baca lagi artikel berkaitan:

Ini 7 Trik Mudah Untuk Elak Lepas Makan Perut Kembung, Jom Cuba!

Alami Masalah Perut Kembung? Jom Ketahui 5 Cara Hilangkan Sakit Perut Mencucuk!

Perut Sebu Lepas Makan Tapi Angin Tak Nak Keluar? Cuba 5 Tip Ini Untuk Sendawa!

#6. Usus

Selepas makanan berada di dalam perut,
 ia akan beralih ke usus kecil dan besar
.

Daripada namanya kita sudah tahu bahawa usus kecil mempunyai diameter yang lebih kecil tetapi lebih panjang berbanding usus besar.

Secara ringkas, usus kecil berperanan menyerap nutrien, manakala usus besar menyerap air dan menghasilkan najis untuk dibuang.

Organ dalaman manusia #7. Ginjal

Ginjal atau buah pinggang terletak di dalam abdomen secara berpasangan di sebelah kiri dan kanan.

Selain menapis dan menghasilkan air kencing, ia juga mempunyai peranan dalam menghasilkan hormon tertentu.

Anda boleh hidup dengan satu ginjal
. Sebab itu, menderma organ ini semasa hidup adalah tidak mustahil.

#8. Pundi kencing

Selepas air kencing dihasilkan oleh ginjal,
ia akan disimpan di dalam pundi kencing
. Organ ini boleh menyimpan sehingga 600 ml air kencing.

Kebiasaannya, rasa ingin membuang air kencing bermula apabila mencapai isipadu 150 ml.

Ini hanya sebahagian dari organ dalaman manusia yang utama kerana banyak lagi organ lain yang tidak disebutkan dalam artikel ini.

Disebabkan semua organ ini saling berkait antara satu sama lain, gangguan pada satu organ akan turut menjejaskan fungsi organ lain.


Tiap Bulan Datang Haid, Tapi Tahu Tak Proses Menstruasi Yang Lengkap?

Bagi wanita sihat, didatangi darah haid pada setiap bulan adalah indikasi kepada fungsi organ pembiakan yang normal. Ini kerana semasa proses haid, badan anda menyingkirkan ‘pengumpulan’ bulanan yang terbentuk pada lapisan rahim.

Darah dan tisu haid mengalir dari rahim melalui bukaan kecil di serviks, lalu keluar dari badan anda melalui faraj. Mari fahami proses biologi menstruasi, termasuk kitaran haid dan
sindrom prahaid (PMS) dengan lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Proses haid: Kitaran tidak teratur

Kitaran haid mula dikira dari hari pertama haid terakhir sehinggalah permulaan haid yang seterusnya.

Haid akan dianggap tidak teratur jika melebihi 38 hari atau sekiranya ia berlangsung bagi jangka masa berbeza.

Tambah lagi, haid yang tidak teratur mempunyai beberapa sebab seperti faktor
ketidakseimbangan hormon
 hingga masalah lain yang perlu diberi perhatian.

Antara kemungkinan penyebabnya, termasuk:

Kehamilan

Gangguan makan

Penurunan berat badan yang mendadak

Senaman yang berlebihan

Sindrom ovari polisistik (PCOS)

Kekurangan ovari pramatang (POI)

Endometriosis

Penyakit radang pelvis (PID)

Fibroid rahim

Baca juga:

Simptom & jenis

Ketidakseimbangan kitaran haid juga merangkumi:

Haid dalam jarak terlalu jauh, bukannya sebulan sekali

Jarak haid yang terlalu dekat, berlaku setiap 2 atau 3 minggu

Haid tidak bermula pada usia 16 tahun (amenorea)

Haid berhenti datang (amenorea), sekurang-kurangnya 3 bulan dan wanita itu tidak hamil

Haid yang jarang berlaku (oligomenorea)

Darah haid yang berat atau berpanjangan

Haid yang menyakitkan
(senggugut)

Demam dan sakit setelah menggunakan tampon (sindrom kejutan toksik)

Proses haid menyakitkan, apa cara merawat?

Bagi mereka yang kerap alami masalah haid senggugut, ini antara pilihan rawatan yang boleh dicuba:

Ubat penahan sakit:
 Ubat ini boleh didapati di kaunter, seperti
ibuprofen
 atau
naproxen sodium
, dengan dos yang disarankan dan mengambilnya sehari sebelum haid bermula. Ubat-ubatan anti-radang nonsteroid juga boleh membantu

Hormon kawalan kelahiran:
 Pil pencegah kehamilan oral mengandungi hormon yang bertindak menghalang ovulasi dan mengurangkan kekejangan haid. Hormon ini juga dapat diberikan dalam beberapa bentuk lain seperti suntikan, tampalan kulit, implan yang diletakkan di bawah kulit lengan, cincin fleksibel yang dimasukkan ke dalam faraj atau alat intrauterin (IUD)

Pembedahan:
 Sekiranya masalah haid senggugut anda disebabkan oleh kondisi tertentu seperti endometriosis atau
fibroid,
 pembedahan mungkin diperlukan

Bagaimana pula dengan PMS semasa proses haid?

Apabila sindrom pramenstruasi (PMS)
 bermula, ia menjadi antara tempoh masa yang cukup beremosi buat segelintir wanita.

PMS terkenal dengan pelbagai tanda dan gejala, termasuk perubahan mood, payudara terasa sakit, nafsu terhadap makanan meningkat, keletihan, mudah marah dan kemurungan.

Dianggarkan sebanyak 3 dari 4 wanita yang bermenstruasi telah mengalami beberapa bentuk sindrom pramenstruasi ini.

Gejala PMS juga biasanya bermula 5 hingga 11 hari sebelum haid dan akan hilang sebaik sahaja haid bermula. Namun, punca PMS masih tidak diketahui.

Walau bagaimanapun, kebanyakan penyelidik percaya bahawa ia berkaitan dengan
perubahan tahap hormon seks
 dan tahap serotonin pada awal kitaran haid.

Tanda dan gejala emosi/tingkah laku

Ketegangan atau kegelisahan

Suasana tertekan

Mudah menangis

Perubahan mood dan
mudah marah

Perubahan selera keinginan untuk makan

Masalah tidur (insomnia)

Tidak bersosial

Kurang fokus

Perubahan pada libido (rangsangan seks)

Tanda dan gejala fizikal

Sakit sendi atau otot

Sakit kepala

Keletihan

Penambahan berat badan akibat
water retention

Kembung perut

Payudara sakit

Muncul jerawat

Sembelit atau
cirit-birit

Apa itu ovulasi?

Sekarang kita beralih pada proses ovulasi pula, untuk makluman pembaca, ia membawa maksud pembebasan telur (
ovum)
 dari ovari, ke
dalam tiub fallopio
 anda.

Proses ini biasanya berlaku kira-kira 13 ke 15 hari sebelum permulaan setiap kitaran
period.

Sama seperti haid, masa ovulasi juga boleh berubah mengikut kitaran dan anda berkemungkinan mempunyai kitaran ganjil di mana  tidak akan
mengalami ovulasi.

Bilakah ovulasi berlaku?

Kitaran menstruasi seseorang wanita kebanyakannya berlangsung antara 28 dan 32 hari.

Permulaan setiap kitaran pula dianggap sebagai hari pertama proses haid.

Pelepasan telur biasanya berlaku 12 hingga 16 hari sebelum haid yang berikutnya tiba.

Kebanyakan wanita
mula didatangi haid
antara usia 10 hingga 15 tahun.

Pada masa yang sama, mereka akan mula berovulasi dan mampu untuk hamil.

Ovulasi biasanya berhenti selepas menopaus, antara usia sekitar 50 hingga 51 tahun, tetapi masih berlaku apabila menjelang menopaus dan ia disebut sebagai pramenopaus.


Menyelerakan! Tetapi Benarkah Cendawan Enoki Bahaya Pada Kesihatan?

Sedapnya enoki! Penulis pasti, para pembaca mesti kenal dengan cendawan yang panjang dan tirus ini. Cendawan yang turut dikenali dengan nama
Flammulina velutipes
ini merupakan sejenis kulat yang boleh dimakan. Namun, adakah ia benar-benar selamat? Ada juga yang kata, cendawan enoki bahaya untuk kesihatan, benarkah?

Tidak dinafikan, cendawan ini merupakan
sejenis makanan yang sangat versatil
. Anda boleh padankan cendawan ini dengan tomyam, mi segera atau sup. Selain itu, ia juga boleh digoreng sebagai kudapan pada waktu petang.

Nak makan mentah-mentah? Tak ada masalah!
Gaulkan sahaja dengan salad
 bersama sos pilihan anda. Tetapi, cendawan enoki bahaya jika dimakan mentah. Namun, ada caranya untuk pastikan ia selamat dimakan.

Dalam artikel kali ini, kami akan terangkan lebih lanjut mengenai
khasiat cendawan enoki
 serta manfaatnya untuk kesihatan. Jom baca!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa itu cendawan enoki dan khasiatnya pada kesihatan

Enoki tidak mempunyai rasa yang kuat. Namun, ia dikatakan mempunyai sedikit rasa kekacang atau umami.

Cendawan ini juga akan menjadi rangup dan sedikit liat selepas digoreng. Semakin lama anda goreng cendawan ini, semakin liatlah teksturnya nanti.

Selain itu, enoki juga akan menghasilkan aroma yang sangat menyelerakan jika dimasak bersama masakan tertentu. Enoki mengandungi asid aspartik dan glutamik yang menyumbang kepada rasa umami cendawan ini. Ia juga
mengandungi asid amino
 lain yang turut memberikannya rasa manis.

Cara menyediakan enoki:

Potong bahagian bawah cendawan.

Pisah-pisahkan tangkai cendawan sebelum masak.

Letakkan cendawan dalam mangkuk yang berisi air dan rendamkan seketika.

Tapis cendawan dan basuh semula jika diperlukan.

Antara
khasiat enoki
 kepada kesihatan ialah:

1. Mengandungi pelbagai nutrisi

Cendawan ini telah lama digunakan dalam perubatan tradisional disebabkan kepelbagaian manfaatnya terhadap kesihatan.

100 gram enoki mengandungi:

37 kalori

66 gram protein

29 gram lemak

8 gram karbohidrat

7 gram serat

22 gram gula

15 miligram zat besi

16 miligram magnesium

105 miligram fosforus

359 miligram potasium

65 miligram zink

Selain itu, cendawan ini juga mengandungi tiamin,
riboflavin
, niasin, vitamin B6, folat, vitamin E, vitamin K dan banyak lagi.

Kandungan garamnya juga rendah dan ia mengandungi 0 kolesterol, sesuai dimakan oleh mereka yang sedang berdiet!

2. Cendawan enoki mungkin dapat meningkatkan daya tahan badan

Asid amino seperti valina dan lisina yang terkandung dalam cendawan ini dapat
menguatkan daya tahan badan
.

Disebabkan kandungan nutrisi dan antioksidannya yang tinggi, cendawan ini telah digunakan secara meluas dalam perubatan tradisional Jepun dan Cina, terutamanya untuk meningkatkan imuniti, merawat sakit perut dan mengawal tahap kolesterol badan.

Baca juga:

Makan Cendawan Seminggu 2x Boleh Cegah Kanser Prostat, Fakta Atau Mitos?

Suka Makan Cendawan? Manfaatnya Boleh Meningkatkan Imuniti Badan Dan Melawan Kanser

3. Membantu anda menghilangkan lemak perut

Anda mahu kempiskan perut yang memboroi? Cuba tukarkan lauk harian dengan enoki!

Cendawan ini mengandungi asid linoleik, sejenis makronutrien yang amat penting untuk badan. Malah, makronutrien ini juga dapat
mengurangkan lemak di perut
 yang menjadi punca buncit!

Jika anda ingin berdiet, cuba masukkan enoki ke dalam pelan pemakanan harian. Ia juga mempunyai enzim yang dapat membakar lemak-lemak badan.

Malah, kandungan kalorinya juga rendah. Jadi, anda boleh menikmati cendawan ini sepenuhnya tanpa perlu risau mengenai jumlah kalori!

4. Cendawan enoki dapat mengawal gula dalam darah

Cendawan ini
mengandungi banyak serat
. Tidak dinafikan, serat mempunyai banyak manfaat terhadap kesihatan. Antaranya, ia dapat mengurangkan kolesterol badan dan mengawal kadar gula dalam darah.

Jadi, cendawan ini sangat sesuai dimakan oleh
pesakit diabetes jenis 2.

Disebabkan kandungan seratnya yang tinggi, ia dapat membantu pesakit mengawal kadar gula dalam darah dengan lebih baik. Ia dapat mengurangkan kesan insulin sambil mengehadkan pengumpulan lemak badan.

5. Bagus untuk pesakit anemia

Inginkan makanan yang
boleh tambah darah
? Makan sahaja enoki! Ia mengandungi zat besi yang dapat
mengurangkan risiko anemia
.

Kesimpulan

Enoki merupakan makanan yang sangat berkhasiat dan kaya dengan pelbagai vitamin dan mineral. Di samping mempunyai rasa yang sedap, cendawan ini juga sangat versatil dan boleh digunakan sebagai bahan dalam pelbagai jenis masakan.

Tidak kiralah apa jua cara yang anda pilih untuk menikmatinya – makan secara mentah atau bersama sup, ia merupakan makanan yang sangat berkhasiat untuk diet harian anda.

Malah, kalorinya yang rendah juga membolehkan cendawan ini
dinikmati oleh mereka yang sedang berdiet
 tanpa perlu rasa risau!

Adakah
 cendawan enoki bahaya untuk kesihatan
? Jawapannya tidak asalkan ia dimasak dengan sempurna sebelum makan. Jadi, jika anda takut untuk makan cendawan ini secara mentah, pastikan anda masak pada suhu lebih daripada 50 darjah selsius!

Tip untuk pastikan cendawan selamat dimakan:

Jangan makan cendawan mentah.

Cuci cendawan dengan bersih sebelum makan.

Ikut arahan pada pek pembungkus sebelum makan (jika ada).

Simpan cendawan dalam peti ais untuk elakkan pertumbuhan bakteria.

Asingkan cendawan dengan makanan lain untuk elakkan kontaminasi silang.


Jari Kaki Tukul (Hammertoe): Apa Yang Anda Harus Tahu?

Jari kaki tukul (
hammertoe
) adalah sejenis kecacatan kaki yang berlaku satu atau dua sendi jari kaki kedua, ketiga, keempat atau kelima. Ia terbentuk akibat ketidakseimbangan dalam otot, tendon atau ligamen yang biasanya membuatkan jari kaki lurus. Jari kaki tukul kebanyakannya berlaku disebabkan oleh kasut yang tidak sesuai, yang mendorong jari kaki kecil kepada kedudukan yang bengkok. Jika jari kaki tersebut bengkok dan dikekalkan dalam satu kedudukan terlalu lama, otot yang membantu meluruskan jari kaki tidak dapat meregang dengan baik. Kasut tumit tinggi pula akan meningkatkan tekanan dan bengkak di jari kaki apabila ia ditekan ke bawah. Akhirnya, otot-otot jari kaki tidak dapat meluruskan jari kaki walaupun ketika tidak berkasut.

Simptom bagi jari kaki tukul

Aduan yang paling biasa dengan jari kaki tukul adalah kerengsaan pada kulit atas jari kaki yang bengkok. Mereka yang mempunyai jari kaki tukul mungkin mengalami kesukaran atau kesakitan apabila cuba menggerakkan jari kaki yang terjejas . Kematu dan ketuat boleh terbentuk apabila jari kaki kerap bergeser dengan bahagian dalam kasut.

Wanita lebih cenderung mempunyai jari kaki tukul berbanding lelaki kerana bentuk kasut. Sekiranya seseorang mengalami sakit kaki berterusan yang memberi kesan kepada keupayaan berjalan dengan lancar, terutama bagi pesakit diabetes atau peredaran darah, mereka harus mendapatkan bantuan perubatan.

Jenis jari kaki tukul

Terdapat dua jenis jari kaki tukul iaitu jenis fleksibel dan jenis yang tegar. Sekiranya seseorang boleh menggerakkan sendi jari kaki, ia adalah jari kaki tukul yang fleksibel. Ini adalah peringkat yang awal dan ringan, dengan beberapa pilihan rawatan. Sebaliknya, untuk jari kaki tukul yang tegar, tendon di kaki menjadi kaku, maka ia akan menekan sendi keluar dari penjajaran dan membuatkan jari kaki tidak dapat bergerak. Pada peringkat ini, pembedahan biasanya disyorkan oleh doktor untuk pembetulan.

Komplikasi akibat jari kaki tukul

Pada mulanya, keadaan jari kaki tukul mungkin masih fleksibel. Tetapi jika jari kaki tetap berada di kedudukan sebegitu untuk tempoh yang lama, tendon jari kaki boleh mengecut dan mengetat kerana ia tidak meregang dengan baik. Akhirnya, jari kaki menjadi bengkok secara kekal. Sekiranya tidak dirawat, kes jari kaki tukul yang ringan boleh menjadi kecacatan jari kaki kekal, lalu menyebabkan kematu atau ketuat yang tumbuh dengan berulang dan menyakitkan, atau bahkan mungkin luka terbuka akibat geseran kasut bahagian jari kaki yang bengkok.

Pembedahan adalah penyelesaian yang disyorkan untuk membetulkan semula kedudukan jari kaki, tetapi ia juga mempunyai banyak komplikasi. Pembedahan untuk jari kaki tukul boleh menyebabkan peningkatan kekakuan, bengkak dan menjadikan jari-jari kaki menjadi lebih panjang atau pendek daripada sebelumnya. Jari kaki tukul mungkin boleh berlaku semula walaupun selepas pembedahan. Seorang doktor akan membantu anda untuk memutuskan sama ada anda memerlukan pembedahan untuk keadaan ini atau tidak.


Bagaimana Ingin Menggunakan Media Sosial dengan Bijak?

Bercakap tentang media sosial, anak muda merupakan golongan utama yang memenuhi ruang ini. Di sebalik keterbukaan yang tentunya memberikan banyak manfaat kepada pengguna, ia juga mengundang kepada banyak gejala negatif seperti buli siber, penggunaan kata-kata kasar dan lucah, menjadi mangsa penipuan, masalah kesihatan mental, serta penyebaran berita atau maklumat palsu.

Sebagai pengguna, anda haruslah menjadi lebih bijak. Bagaimana ingin melakukannya? Baca selanjutnya.

1. Kurangkan berkongsi hal peribadi

Media sosial seperti facebook, instagram, dan twitter sememangnya satu platform utama untuk berkongsi maklumat. Namun, berkongsi semua perkara bukanlah satu perkara yang baik. Ia sebenarnya mengundang kepada bahaya apabila orang ramai tahu mengenai harta, pekerjaaan, dan anak-anak anda.

Kes culik anak boleh bermula di media sosial jika anda selalu berkongsi di facebook atau instagram. Ia juga boleh mengundang rasa iri hati dalam kalangan pengguna lain yang mungkin tidak berpeluang memperoleh nikmat seperti anda.

Tidak perlu sampai berkongsi semua hidangan makanan atau destinasi anda setiap hari tetapi kalau sekali-sekala tidak mengapa.

2. Jangan tekan butang
“share”
jika tidak pasti

Berita atau maklumat yang palsu boleh membawa kepada salah faham dan persepsi yang buruk terhadap pihak yang terlibat. Jangan terlalu mudah mempercayai sebarang maklumat yang berasal dari sumber yang meragukan seperti mesej berantai di whatsapp yang tidak diketahui asal usulnya.

Pastikan sesuatu maklumat itu datang dari pihak yang berautoriti. Contohnya, isu kesihatan mestilah bersumberkan doktor atau ahli profesional kesihatan, bukannya pendapat orang awam yang mungkin salah.

Ambil masa untuk menyemak maklumat dan jangan terlalu gopoh untuk menekan butang
share
.

3. Bukan semua jawapan boleh ditemui di media sosial

Anda boleh meminta dan mencari pendapat terhadap persoalan anda di facebook, instagram, atau twitter tetapi bergantung kepada jenis persoalan tersebut. Jika ia memerlukan pertimbangan pihak yang pakar seperti doktor perubatan, peguam, atau ahli agama, media sosial mungkin hanya akan mengelirukan anda.

Medium yang terlalu terbuka kepada semua pendapat akan membuatkan anda terdedah kepada pendapat yang kurang tepat. Oleh itu, sila dapatkan nasihat daripada orang yang sepatutnya.

Tetapi jika ingin bertanya tempat makan sedap atau harga tiket wayang, sememangnya media sosial merupakan platform terbaik untuk anda!


Anda Perasan Warna Puting Tiba-Tiba Semakin Gelap? Ini 6 Puncanya!

Tahu tak kenapa warna puting menjadi gelap? Ada 6 faktor yang mungkin menjadi puncanya. Jangan risau, ada cara mencerahkan puting yang boleh anda cuba.

Baca lebih lanjut tentang Kesihatan Wanita
di sini.

Mengapa Puting Menjadi Gelap?

Mungkin ada masa-masanya
anda perasan puting bertukar warna
 kepada warna yang lebih gelap. Anda mungkin sedikit risau kerana menyangkakan ada masalah yang menyebabkan puting anda berwarna gelap, atau paling tidak, sedikit sedih kerana warnanya yang tidak menarik.

Jadi, apa yang menyebabkan puting berwarna gelap dan apa yang boleh anda lakukan untuk mengembalikan sinarnya?

Dalam majoriti kes,
warna puting anda bergantung kepada warna kulit anda
.

Jika kulit anda berwarna terang, kemungkinan besar, puting anda juga akan berwarna terang dan berwarna merah jambu. Jika kulit anda gelap, puting anda juga akan berwarna perang gelap atau hitam.

Punca Puting Menjadi Gelap

Puting menjadi gelap akibat punca-punca lain, seperti:

1. Bulu Gelap

Kebanyakkan wanita tidak mempunyai
bulu sekitar puting
mereka. Namun terdapat juga beberapa wanita yang mempunyai bulu yang tumbuh pada puting mereka.

Jika bulu ini berwarna gelap, puting anda akan turut kelihatan lebih gelap.

2. Puting menjadi gelap – Mengandung

Punca puting menjadi gelap yang seterusnya adalah kehamilan.

Ketika anda mengandung, terdapat beberapa perubahan badan yang akan berlaku. Kulit menjadi lebih gelap adalah salah satu simptom yang lazim.

Anda mungkin akan perasan kulit wajah dan juga kulit sekitar mata anda akan menjadi lebih gelap. Setelah beberapa bulan, puting anda juga akan berwarna agak gelap dan sedikit besar.

Keadaan ini mungkin akan berterusan sehingga anda melahirkan kandungan anda dan ianya adalah normal. Jadi jangan risau, okay?

3. Menyusu Badan

Setelah proses kelahiran, puting anda akan kelihatan lebih gelap. Masalah puting bertukar warna gelap ini mungkin akan
hilang selepas anda berhenti menyusukan anak anda
.

Tetapi jangan pula anda menghentikan proses penyusuan eksklusif kepada si manja semata-mata kerana risaukan warna puting yang gelap itu. Kasihan si kecil nanti.

4. Puting menjadi gelap – Akil Baligh

Buah dada akan mula membentuk apabila anda berusia sekitar 11 tahun, tempoh di mana lazimnya kanak-kanak perempuan mencapai akil baligh.

Pada fasa ini, puting anda akan menjadi lebih gelap. Masalah ini akan menjadi lebih baik atau berhenti apabila mereka melepasi fasa awal dewasa.

5. Kitaran Haid

Sesetengah wanita akan perasan puting mereka menjadi lebih gelap akibat datang bulan.

Payudara mereka juga akan sedikit membengkak
dan akan rasa sedikit sakit. Keadaan buah dada mereka akan kembali normal selepas tempoh haid tamat.

6. Kesan Ubat Atau Penyakit

Sesetengah ubat-ubatan atau penyakit yang dialami mungkin menjadi penyebab puting berwarna agak gelap. Puting anda akan turut menjadi lebih gelap seiring dengan peningkatan usia anda.

Cara Mencerahkan Puting

Jika puting anda hanya menjadi gelap pada waktu-waktu tertentu, tiada apa yang perlu dirisaukan kerana masalah itu bersifat sementara.

Puting anda akan menjadi terang dan merah jambu semula apabila keadaan badan menjadi normal. Jika kulit anda gelap, puting anda juga akan menjadi gelap secara semula jadi.

Jika anda tidak mahu puting anda berwarna gelap, anda boleh mencuba pengambilan vitamin C atau melumurkannya pada bahagian puting yang gelap. Anda juga boleh menggunakan oren dan mentimun.

Walau bagaimanapun, elakkan daripada menggunakannya secara berlebihan kerana ianya boleh menyebabkan kerengsaan kulit. Jika anda menyedari kemerahan, rasa gatal atau simptom-simptom lain yang tidak normal, anda boleh berhenti menggunakannya.

Anda juga boleh berjumpa dengan doktor pakar kulit bagi mendapatkan maklumat serta pilihan rawatan yang sesuai bagi mencerahkan puting anda.

Puting boleh berwarna gelap pada satu-satu masa dalam hidup anda akibat perubahan badan. Jika anda rasa ianya mengganggu anda, ambilah langkah yang sesuai bagi mengembalikan kecerahan dan kemerahan jambunya.

Pemeriksaan doktor

Selalunya masalah ini tidak mendatangkan kebimbangan jika ia berlaku. Namun, sekiranya perubahan warna puting yang lebih gelap turut disertai dengan kesakitan atau sebarang masalah lain, dapatkan pemeriksaan doktor dengan segera.

Hello Health Group tidak memberi nasihat perubatan, diagnosis atau rawatan.


Primary Biliary Cholangitis: Penyakit Autoimun Saluran Hempedu

Dalam sebuah peperangan, musuh paling sukar dilawan dan dijangka apabila datang dari dalam. Itulah yang berlaku dalam satu penyakit autoimun yang disebut sebagai
primary biliary cholangitis
(PBC). Untuk memudahkan ia difahami, mari kita lihat maksud setiap perkataan tersebut.

Primary
bermaksud primer iaitu ia berlaku disebabkan punca yang tidak dapat dikenal pasti secara jelas.

Biliary
merujuk kepada
bile
atau hempedu.

Cholangitis
bermaksud radang saluran hempedu.

Secara ringkasnya,
primary biliary cirrhosis
(PBC) ialah radang pada saluran hempedu disebabkan punca yang tidak dapat dikenal pasti secara jelas. Namun, kaitan dengan ahli keluarga mungkin ada dan perkara dari luar seperti merokok, bahan kimia tertentu, dan jangkitan boleh merangsang penyakit ini.

Pakar mengatakan bahawa radang tersebut disebabkan oleh keadaan autoimun, iaitu apabila sel darah putih yang sepatutnya menyerang jangkitan dan kuman sebaliknya menyerang saluran hempedu di dalam hati. Sel darah putih jenis limfosit T ditemui tinggi di dalam hati pesakit.

Apakah kesan radang saluran hempedu?

Saluran hempedu ialah jaringan saluran yang terdapat di dalam dan luar hati. Ia berfungsi menyalurkan hempedu (yang dihasilkan oleh hati) keluar dari hati ke dalam usus kecil (duodenum), sebahagiannya disimpan di dalam pundi hempedu. Hempedu memainkan peranan utama dalam proses penghadaman lemak, kolesterol, dan sesetengah vitamin (A, D, E, dan K). Ia juga membantu membuang sel darah merah yang telah rosak dan bahan lain yang tidak diperlukan oleh badan.

Saluran hempedu menyalurkan hempedu dari hati ke duodenum

Apabila saluran hempedu terganggu, hempedu akan terkumpul di dalam hati menyebabkan sel dan tisu hati mengalami radang dan mati. Kemudian, sel mati tersebut membentuk parut dan lama-kelamaan menjadi sirosis (parut pada hati) yang mengganggu hati berfungsi secara normal.

Antara simptom yang akan berlaku ialah:

Cepat letih, kulit gatal, mulut dan mata kering (simptom awal).

Sakit pada bahagian kanan atas abdomen.

Limpa (di bawah kiri abdomen) bengkak.

Mata dan kulit berwarna kuning (jaundis).

Cecair terkumpul di dalam abdomen (asitis).

Lapisan lemak (
xanthoma
) di sekitar mata, kelopak mata atau di tapak tangan, tapak kaki, siku, dan kaki.

Kolesterol tinggi.

Cirit-birit dan ketidakhadaman.

Hilang berat badan.

Antara komplikasi yang boleh berlaku ialah kanser hati, osteoporosis, kekurangan vitamin, hipertensi portal, gangguan fungsi mental, dan batu karang hempedu.

Rawatan membantu melambatkan perkembangan penyakit

Seperti penyakit autoimun lain,
primary biliary cholangitis
tidak mempunyai rawatan yang boleh menyembuhkan penyakit ini. Apa yang boleh dilakukan hanya melambatkan perkembangan penyakit. Antara pilihan yang ada termasuk:

Ursodeoxycholic acid
(UDCA). Sejenis ubat yang membantu membuang hempedu dari hati dan melambatkan kerosakan hati.

Antihistamin dan
cholestyramine
 untuk mengurangkan gatal-gatal.

Pemindahan organ hati mungkin menjadi pilihan jika rawatan lain gagal membuahkan hasil. Namun, risiko penyakit ini berulang kembali masih ada selepas pemindahan organ.

Gaya hidup juga perlu diubah dengan berhenti mengambil alkohol, mengambil makanan rendah sodium, dan senaman berkala. Semua ini boleh membantu mengurangkan simptom.


Kaki Pendek Sebelah Punca Anda Tempang? Ada Juga Gejala Lain Yang Boleh Anda Alami

Kajian menunjukkan aduan berkenaan dengan kaki panjang sebelah (atau kaki pendek sebelah) bukanlah sesuatu yang asing. Ia dialami oleh kira-kira 40-70% individu.

Perbezaannya boleh jadi di antara 1 hingga beberapa inci.

Apa yang menjadi isu adalah jika perbezaan ukuran di antara kedua belah kaki sangat ketara ia boleh menyebabkan isu berkait dengan
fungsi berjalan, postur dan kesakitan
.

Artikel ini akan membincangkan simptom dan punca berlakunya masalah ini. Teruskan membaca untuk mengetahuinya dengan lebih lanjut.

Punca kaki panjang sebelah

Masalah kaki panjang sebelah atau turut dikenali sebagai perbezaan panjang kaki (LLD) boleh mempunyai dua punca:

Punca fungsional.

Punca struktur.

LLD fungsional, sama panjang namun tampak berbeza

Keadaan kesihatan ini melibatkan ukuran
kedua belah kaki (tulang femur dan tibia)
 yang sama panjang.

Namun, ia nampak berbeza disebabkan oleh masalah pada bahagian lain seperti:

Pinggul

Pelvis

Lutut

Kaki

Buku lali

Akibat daripada masalah pada struktur tersenarai, ukuran bahagian yang terkesan nampak pendek berbanding dengan ukuran sebelah kaki yang normal.

Dalam kalangan kanak-kanak LLD fungsional boleh berlaku selepas lahir akibat daripada posisi pinggul yang tidak normal.

Bagi orang dewasa pula, ia boleh berlaku akibat sakit kronik atau
artritis pada tulang belakang, pinggul atau lutut
.

Masalah lain seperti keadaan neuromuskular (masalah saraf otot) turut boleh mempengaruhi postur dan posisi seseorang.

Ada juga kes yang jarang berlaku, implikasi daripada aktiviti senaman turut boleh menyebabkan masalah LLD fungsional.

Keadaan ini boleh berlaku apabila latihan atlet menyebabkan masalah ketidakseimbangan dan kelemahan pada otot tertentu.

Akibatnya mereka akan mengalami LLD fungsional buat sementara waktu.

LLD struktur, ukuran tulang kaki berbeza

Keadaan ini boleh didiagnosis apabila ukuran tulang paha (femur) atau tulang keting (tibia) lebih pendek berbanding dengan kaki sebelah.

Meskipun keadaan ini biasanya nampak jelas sewaktu lahir, ia juga boleh
berlaku sewaktu kanak-kanak sedang membesar
.

Antara punca yang sering menyumbang kepada LLD struktur adalah:

Kecederaan pada tulang
: Apabila tulang patah, kadar pertumbuhan bagi kaki yang terkesan boleh jadi perlahan berbanding dengan kaki normal. Keadaan ini terutamanya jika tulang tersebut berkecai dan menyebabkan kecederaan pada otot di sekeliling.

Kecederaan pada plat pertumbuhan
: Plat pertumbuhan adalah kawasan rawan yang terletak berdekatan dengan penjuru tulang panjang. Jika struktur ini mengalami kecederaan, ia boleh menyebabkan kadar pertumbuhan tulang menjadi bercelaru.

Penyakit tulang
:
Jangkitan tulang seperti osteomyelitis
 boleh menyebabkan plat pertumbuhan menjadi rosak. Kesannya, seseorang itu akan lebih berisiko mendapat masalah LLD.

Tumor tulang
: Apabila ada ketumbuhan pada tulang, ia boleh mempengaruhi ukuran tulang yang terkesan. Rawatan bagi masalah ketumbuhan juga boleh mempengaruhi kadar pertumbuhan tulang.

Artritis juvenil (JA)
: Keadaan ini merupakan penyakit autoimun kanak-kanak yang boleh menyebabkan berlakunya proses radang pada tisu di dalam sendi. Natijah kepada masalah ini adalah pertumbuhan tulang boleh jadi berbeza bagi kaki yang terkesan.

Perbezaan ukuran bukan satu-satunya gejala masalah panjang kaki sebelah

Bagi sesetengah individu, perbezaan ukuran tidaklah begitu ketara sehingga menyebabkan simptom yang nyata.

Apa yang anda perlu tahu adalah, kajian menunjukkan perbezaan sekecil 2 sentimeter boleh menyebabkan
kedudukan tulang pelvis berubah untuk mengawal keseimbangan postur.

Bagi mereka yang mengalami perbezaan ukuran yang ketara, gejala berikut boleh berlaku:

Isu berjalan sehingga menyebabkan masalah tempang.

Sakit pada bahagian belakang, pinggul, lutut atau buku lali.

Kelesuan.

Apabila ia menyebabkan simptom teruk, masalah kaki panjang sebelah ini boleh menyebabkan kualiti hidup seseorang merudum.

Rawatan bagi
masalah ini lazimnya melibatkan terapi fizikal
, urutan atau amalan rutin senaman spesifik bagi memperbetulkan masalah keseimbangan dan kelemahan otot.

Anda juga perlu memastikan postur berada dalam keadaan baik untuk memastikan keadaan ini tidak berlaku.

Bagi masalah LLD struktur, jalan penyelesaiannya lebih bersifat teknikal.

Mereka yang mempunyai perbezaan ukuran kurang daripada 1 inci boleh menggunakan tapak kasut tinggi bagi kaki yang pendek.

Keadaan ini boleh melegakan kesakitan dan memperbaiki keupayaan seseorang untuk berjalan.

Bagi kaedah pembedahan pula, ia boleh dilakukan untuk kes LLD yang ketara. Matlamatnya boleh jadi untuk:

Memendekkan kaki yang panjang.

Memanjangkan kaki yang pendek.

Membantutkan pertumbuhan bagi kaki yang panjang.

Selepas pembedahan,
rawatan susulan seperti senaman dan terapi fizikal
 boleh memperbaikkan fungsi kaki.

Konklusi

Masalah kaki panjang sebelah lazim dialami oleh individu. Walau bagaimanapun, bukan semuanya akan menyebabkan simptom.

Jika tahap perbezaan ukuran kaki sangat ketara, ia boleh menyebabkan simptom yang berupaya untuk menurunkan kualiti hidup seseorang.

Sekiranya anda mempunyai sebarang persoalan, ajukannya kepada doktor perubatan untuk khidmat nasihat kesihatan.


Berbual Bersama Anak Remaja: Bagaimana Cara Paling Sesuai?

Sebagai ibu bapa, anda mesti memahami asam garam membesarkan anak anda mengikut peringkatnya. Umum mengetahui bahawa membesarkan anak ketika mereka sedang remaja adalah cabaran yang paling hebat kerana ketika ini anak anda bukan lagi kanak-kanak kecil tetapi bukan juga dewasa. Berbual bersama anak remaja merupakan masalah yang sering dialami oleh ibu bapa di seantero dunia. Artikel ini akan mengajarkan beberapa tip yang boleh membantu masalah komunikasi antara anda dengan anak remaja.

Mengapa sukar untuk berbual dengan anak remaja?

Zaman remaja berlaku seiring dengan perubahan fizikal dan mental mereka. Apabila anak anda kian melonjak usia, mereka akan mula menjarakkan diri daripada ibu bapa secara beransur-ansur. Ketika proses ini berlaku, anak remaja anda akan mengalami beberapa perubahan yang ketara, antaranya:

Lebih gemarkan privasi

Mula menunjukkan kemahuan autonomi

Perubahan fisiologi yang ketara

Mula menjadi tarikan individu lain

Gemar meneroka sesuatu yang baharu

Lebih bersikap skeptikal

Suka melawan

Bagaimana untuk berbual dengan anak remaja?

Elakkan berleter sebaliknya gunakan teknik berbual dari hati ke hati:

Anda perlu tahu sekiranya anak remaja anda tidak berbual dengan anda adalah kerana mereka tidak mahu. Perbualan memerlukan dua pihak dan berleter bukanlah penyelesaian yang terbaik.

Jangan gunakan perkataan yang kasar:

Perbualan antara anda dengan anak remaja anda tidak akan bertahan lama sekiranya mana-mana pihak mula menggunakan perkataan yang agak kasar bertujuan untuk menunjukkan protes.

Hormati anak remaja anda:

Setiap individu berhak untuk dihormati dan anak remaja anda juga tidak terkecuali daripadanya. Sekiranya anda melakukan ini, anak remaja anda akan lebih mudah bercakap dengan anda kerana mereka berasa mereka dihormati dan selayaknya dilayan sebegitu.

Nyatakan pendapat anda dengan jelas:

Kajian menunjukkan ibu bapa gemar berleter dan tidak berterus terang apabila ingin bercakap dengan anak remaja mereka. Letakkan diri anda di tempat mereka untuk merasai apa yang mereka rasa apabila dileter. Oleh itu, kawal perasaan dan kata-kata anda untuk mengelakkan anda anda berasa bosan dengan anda.

Tingkatkan imej anda:
Gaya hidup dan kelakuan anda akan mendatangkan impak terhadap apa yang anak anda fikirkan mengenai anda. Semakin anak anda meningkat usia, mereka akan mula menyedari mana yang benar dan mana yang salah. Oleh itu, anda perlu menjadikan diri anda sebagai orang yang boleh dibanggakan dan dihormati oleh anak anda.

Tuntasnya, ibu bapa perlu menerima kenyataan bahawa komunikasi dengan anak remaja mereka akan sampai ke hadnya apabila mereka dewasa kelak. Ini merupakan sebahagian daripada proses semulajadi yang akan membantu individu itu membesar menjadi individu yang berdikari. Walaupun anda akan merasa terluka atau kosong apabila anda sudah mula tidak berkomunikasi dengan anak remaja anda seperti waktu mereka kecil dahulu. Sebagai ibu bapa, anda perlu memberi kebebasan yang diperlukan oleh anak remaja anda asalkan anda ada di sisi mereka ketika mereka memerlukan anda.

Hello Health Group
 tidak menyediakan nasihat perubatan, diagnosis, atau rawatan.


Kebenaran Mengenai Penyusuan Badan yang Anda Mungkin Tidak Tahu

Kebanyakan individu menganggap penyusuan badan adalah satu perkara yang mudah sahaja. Hakikatnya, penyusuan badan merupakan satu cabaran yang sangat besar terutamanya buat wanita yang baru menjadi ibu. Ikuti artikel ini untuk mengetahui lebih lanjut mengenai kebenaran yang mungkin masih belum diketahui mengenai penyusuan badan.

Kesakitan ketika penyusuan badan

Kebanyakan ibu akan mengalami kesakitan pada puting ketika awal minggu anda melakukan penyusuan badan. Jika terdapat tanda kerosakan pada puting, anda mungkin menghidapi infeksi. Sekiranya ini berlarutan dan anda masih berasa sakit ketika penyusuan badan, segera dapatkan bantuan pakar perubatan. Jika tidak dirawat, Infeksi yang berlaku pada puting mampu mendatangkan komplikasi yang lebih serius.

Saiz payudara tidak mempunyai kaitan dengan amaun penghasilan susu

Kebanyakan ibu yang mempunyai saiz payudara yang kecil akan mengalami kegusaran berkenaan kemampuan penghasilan susu mereka. Hakikatnya, saiz payudara tidak mempunyai kaitan dengan amaun penghasilan susu anda. Saiz payudara anda sebenarnya bergantung kepada amaun tisu lemak yang terdapat pada badan anda. Amaun susu yang dapat dihasilkan oleh badan anda sebenarnya sitentukan oleh tisu kelenjar anda. Berdasarkan keperluan dan kemahuan bayi anda, badan anda secara tidak langsung akan menghantar isyarat untuk menghasilkan amaun susu yang bersesuaian.

Penyusuan badan pada waktu malam sangat penting untuk ibu dan bayi

Prolaktin dihasilkan pada tahap yang tertinggi di waktu malam. Oleh itu, penyusuan badan pada waktu malam boleh meningkatkan kualiti penghasilan susu badan yang sangat diperlukan oleh bayi untuk mengisi perutnya yang masih kecil. Untuk 3 bulan pertama, ibu yang menyusukan anak dengan susu badan pada waktu malam mungkin akan mempunyai waktu tidur yang lebih panjang iaitu sekitar 40 minit berbanding ibu yang lain.

Ada ibu yang cuba memberikan susu formula kepada bayi agar mereka mempunyai masa tidur yang lebih lama. Malangnya, ini tidak akan berkesan. Selain itu, tidak melakukan penyusuan badan pada waktu malam akan mengurangkan kualiti penghasilan susu badan. Pelepasan hormon ketika penyusuan badan juga dapat membantu ibu dan bayi berasa lebih relaks sekaligus memudahkan mereka untuk tidur kembali.

Penyusuan badan pada waktu malam bukan sahaja akan mengenyangkan bayi, malahan dapat menyumbang kepada perkembangan bayi dan mengeratkan hubungan antara ibu dan anak.

Anda tidak perlu menunggu untuk susu badan memenuhi payudara anda

Hakikatnya, susu badan akan sentiasa berada dalam payudara anda kerana penghasilannya tidak pernah berhenti. Kadar penghasilan susu badan akan bergantung kepada amaun yang diminum oleh bayi anda. Semakin banyak bayi anda minum, semakin banyak penghasilan susu badan dan begitu sebaliknya. Sekiranya bayi anda masih tidak kelihatan kenyang selepas penyusuan, anda boleh meneruskan penyusuan kerana susu badan tidak pernah berhenti dihasilkan.

Hello Health Group
 tidak menyediakan nasihat perubatan, diagnosis, atau rawatan.


Ikut 9 Langkah Pencegahan Ini Untuk Elak Tidur Berdengkur, Jangan Biarkan!

Berdengkur ketika tidur merupakan satu fenomena biasa dan lebih kerap berlaku pada individu lelaki berbanding wanita. Adakah ia boleh menjadi punca kepada masalah kesihatan?

Untuk mendapatkan lebih banyak info berkenaan Tidur, anda boleh klik
di sini
.

Berdengkur ketika tidur

Berdengkur adalah
bunyi serak atau keras
 yang berlaku ketika udara melalui tisu pada bahagian leher, yang menyebabkan tisu bergetar ketika bernafas.

Dengkur, boleh dianggap satu perkara normal, namun, ada masanya ia boleh menunjukkan masalah kesihatan yang serius dan boleh menjadi semakin teruk seiring dengan pertambahan usia. Malahan, berdengkur juga boleh mengganggu pasangan anda.

Simptom

Bagaimana untuk mengetahui anda berdengkur atau tidak? Mudah sahaja, jika ia terlalu kuat sehingga mengejutkan pasangan anda, pastinya anda akan mendengar rungutan pada keesokan paginya.

Berdengkur jua sering dikaitkan dengan
gangguan tidur
 yang dirujuk sebagai apnea tidur obstruktif (OSA).

Pun begitu, tidak semua masalah dengkur berkaitan dengan OSA, tetapi, jika ia diiringi dengan sebarang simptom di bawah, ia mungkin petanda untuk berjumpa dengan doktor bagi mendapatkan pemeriksaan dan rawatan lanjut untuk OSA:

Pernafasan terhenti seketika sewaktu tidur

Rasa mengantuk secara berlebihan pada waktu siang

Kesukaran untuk menumpukan perhatian

Sakit kepala pada waktu pagi

Sakit tekak apabila bangun

Tidur yang tidak mencukupi

Tersedak atau terasa tercekik pada waktu malam

Tekanan darah tinggi

Rasa sakit dada pada waktu malam

Dengkuran yang terlalu kuat sehingga mengganggu pasangan

Pada kanak-kanak, akan menyebabkan kurang fokus, masalah tingkah laku atau prestasi lemah di sekolah

Punca masalah kesihatan

Bunyi dengkur adalah berbeza, bergantung kepada bagaimana udara terhad di hidung, mulut, atau tekak.

Mengalami selsema
 dan alahan akan membuatkan keadaan berdengkur ini semakin teruk yang disebabkan kesesakan hidung dan bengkak tekak.

Masalah berat badan berlebihan juga boleh mengakibatkan dengkur kerana pertambahan lemak yang berlebihan pada leher yang menghalang saluran udara apabila anda berbaring.

Ada masanya bentuk anatomi mulut juga boleh menjadi punca dengkur kerana terdapat tisu dan saiz tonsil yang mengehadkan aliran udara.

Pengambilan alkohol yang terlalu banyak
 sebelum tidur juga boleh menyebabkan berdengkur.

Masalah hidung, kekurangan tidur serta posisi tidur juga boleh menjadi penyebab berlakunya dengkuran.

Ubatan yang diambil juga boleh menjadi antara punca dengkur.

Langkah pencegahan berdengkur ketika tidur

Untuk merawat masalah berdengkur, perubahan gaya hidup merupakan langkah pertama yang akan dicadangkan, seperti:

Mengurangkan berat badan.

Elakkan pengambilan alkohol hampir dengan waktu tidur.

Rawati masalah hidung tersumbat.

Dapatkan tidur yang mencukupi.

Tukar posisi tidur; hindari tidur terlentang, sebaliknya tidur secara mengiring.

Tidur waktu yang sama setiap makan.

Gunakan bantal tambahan.

Berhenti merokok.

Rawat masalah alahan kronik.

Jika anda kerap berdengkur, mungkin anda perlu berjumpa doktor untuk membantu anda mendapatkan tidur yang lebih baik dan meningkatkan kualiti hidup anda.

Kini anda telah tahu 9 kaedah untuk mengawal berdengkur ketika tidur.


Jangan Buat Main Isu Jantung Berhenti Berfungsi, Ayuh Fahami Siapa Yang Lebih Berisiko Mengalaminya!

Pernah dengar tak situasi jantung berhenti seketika dan secara tiba-tiba? Jangan buat main, ia boleh berlaku kepada sesiapa dan merupakan keadaan serius!

Ikuti penjelasannya dalam perkongsian artikel ini.

Untuk mendapatkan lebih banyak info tentang Kesihatan Jantung, sila dapatkannya
di sini.

Definisi

Apa itu Jantung Terhenti?

Jantung terhenti adalah kehilangan degupan jantung secara tiba-tiba dan tidak diduga. Hal ini merupakan masalah kesihatan yang sangat serius.

Jantung mempunyai sistem elektrik dalaman yang mengawal ritma degupan jantung.

Banyak masalah boleh menyebabkan ritma jantung menjadi tidak normal, yang dikenali sebagai aritmia.

Semasa aritmia, jantung boleh berdegup terlalu laju, terlalu perlahan atau ia boleh berhenti berdetak.

Jantung terhenti secara tiba-tiba (SCA) berlaku apabila jantung mengalami aritmia yang menyebabkannya berhenti berdegup.

Keadaan jantung yang serius ini berbeza dengan serangan jantung.

Serangan jantung disebabkan oleh penyumbatan yang menghentikan aliran darah ke jantung.

Serangan jantung
(atau infarksi miokardium) merujuk kepada kematian tisu otot jantung akibat kehilangan bekalan darah.

Sementara itu, jantung terhenti berlaku apabila sistem elektrik jantung tidak berfungsi.

Dalam kes jantung berhenti seketika, kematian akan berlaku apabila jantung tiba-tiba berhenti berfungsi dengan baik.

Walau bagaimanapun, serangan jantung kadang-kadang boleh mencetuskan gangguan elektrik yang membawa kepada jantung terhenti secara tiba-tiba.

Keadaan ini boleh menyebabkan kematian atau kecacatan.

Apabila jantung berhenti berdegup, kekurangan oksigen dalam darah boleh menyebabkan kerosakan otak dalam beberapa minit sahaja.

Kematian atau kerosakan otak secara kekal boleh berlaku dalam masa empat hingga enam minit.

Masa sangat penting apabila anda membantu orang yang tidak sedarkan diri serta tidak bernafas.

Sekiranya anda atau seseorang yang bersama dengan anda sedang mengalami simptom-simptom jantung terhenti, dapatkan bantuan kesihatan kecemasan dengan segera.

Apakah kebarangkalian jantung berhenti seketika?

Keadaan kesihatan ini sangat biasa berlaku. Ia boleh terjadi kepada pesakit pelbagai umur.

Ia banyak berlaku kepada lelaki berbanding wanita. Ia boleh diuruskan dengan mengurangkan faktor-faktor risikonya.

Sila berunding dengan doktor anda untuk maklumat lanjut.

Simptom-simptom

Apakah simptom-simptom jantung berhenti seketika?

Simptom-simptom biasa bagi jantung terhenti adalah:

Pengsan secara tiba-tiba.

Tiada nadi.

Tidak bernafas;

Kehilangan kesedaran.

Sakit dada.

Pening.

Sesak nafas.

Terdapat beberapa simptom lagi yang tidak disenaraikan di atas.

Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor anda sekiranya anda mengalami:

Sakit dada
 berulang kali secara kerap.

Jantung berdebar-debar.

Degupan jantung tidak sekata atau cepat.

Berdehit yang tidak dapat dijelaskan atau sesak nafas.

Pengsan atau hampir pengsan.

Pening.

Punca

Apakah punca jantung berhenti seketika?

Terdapat banyak faktor yang boleh menyebabkan jantung terhenti secara tiba-tiba.

Dua daripada yang paling biasa adalah pemfibrilan atrium dan ventrikel.

Jantung anda mempunyai empat ruang. Kedua ruang bawah adalah ventrikel dan bahagian atas adalah atrium.

Dalam pemfibrilan ventrikel, ruang-ruang ini tidak dapat dikawal.

Hal ini menyebabkan
ritma jantung
 berubah secara dramatik.

Ventrikel-ventrikel ini mula mengepam dengan tidak cekap, yang mengurangkan jumlah darah yang dipam sepanjang badan.

Dalam beberapa kes, peredaran darah terhenti sepenuhnya. Hal ini mungkin mengakibatkan kematian jantung secara tiba-tiba.

Dalam pemfibrilan ventrikel, nodus sinoatrial (SA) tidak menghantar impuls elektrik yang betul.

Nodus SA anda terletak dalam ruang yang betul. Ia mengawal bagaimana cepat jantung dalam mengepam darah.

Apabila impuls elektrik masuk ke dalam pemfibrilan atrium, ventrikel tidak dapat mengepam darah keluar ke badan dengan cekap.

Baca juga:

https://wp.hellodoktor.com/penyakit-jantung/sakit-jantung/kesan-sakit-jantung-seks/

Faktor-faktor Risiko

Apakah yang meningkatkan risiko saya kepada jantung berhenti seketika?

Terdapat banyak faktor risiko untuk jantung terhenti, seperti:

Sejarah keluarga penyakit arteri koronari.

Merokok.

Tekanan darah tinggi
.

Kolesterol dalam darah tinggi.

Obesiti.

Diabetes.

Gaya hidup tidak sihat.

Minum alkohol terlalu banyak (lebih daripada dua minuman sehari).

Faktor lain yang boleh meningkatkan risiko jantung berhenti seketika secara tiba-tiba termasuk:

Satu episod jantung terhenti sebelum ini atau sejarah keluarga yang mempunyai jantung terhenti.

Serangan jantung sebelum ini.

Sejarah peribadi atau keluarga menghidap penyakit jantung bentuk lain, seperti gangguan ritma jantung,
kecacatan jantung kongenital,
 kegagalan jantung dan kardiomiopati.

Berumur lebih daripada 45 tahun bagi lelaki atau lebih daripada 55 tahun bagi wanita.

Lelaki.

Menggunakan dadah haram, seperti kokain atau amphetamine.

Ketidakseimbangan nutrisi, seperti tahap potassium atau magnesium yang rendah

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit jantung berhenti seketika didiagnosis?

Doktor anda kemungkinan besar akan melakukan ujian yang disebut elektrokardiogram untuk mengenal pasti jenis ritma tidak normal yang dialami oleh jantung anda.

Bagi merawat keadaan ini, doktor anda mungkin menggunakan defibrilator untuk mengejutkan jantung anda. Kejutan elektrik sering mengembalikan jantung kepada ritma biasa.

Ujian lain juga boleh digunakan selepas anda mengalami serangan jantung:

Ujian darah boleh digunakan untuk mencari tanda-tanda serangan jantung. Ia juga boleh mengukur tahap potassium dan magnesium.

X-ray dada boleh mengesan tanda-tanda penyakit lain di dalam jantung.

Ekokardiogram dapat membantu mengenalpasti sama ada kawasan jantung anda telah rosak oleh serangan jantung dan tidak dapat mengepam secara normal mahupun pada kapasiti puncak (fraksi ejeksi) atau sama ada terdapat kelainan pada valvular.

Imbasan nuklear. Ujian ini, biasanya dilakukan bersama dengan ujian stress. Ia membantu mengenalpasti masalah aliran darah ke jantung anda.

Bagaimana pesakit jantung terhenti dirawat?

Resusitasi Kardiopulmonari (CPR) dan defibrilasi adalah salah satu rawatan untuk keadaan kecemasan.

Sekiranya anda terselamat daripada serangan jantung, doktor anda mungkin bermula dengan satu atau lebih rawatan bagi mengurangkan risiko serangan seterusnya.

Ubatan yang boleh menurunkan tekanan darah tinggi dan kolesterol.

Pembedahan boleh membaiki saluran darah atau injap jantung yang rosak. Ia juga boleh memintas atau menyingkirkan
penyumbatan pada arteri.

Senaman boleh meningkatkan kecergasan kardiovaskular.

Perubahan diet boleh membantu menurunkan kolesterol.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani jantung berhenti seketika?

Perubahan gaya hidup dan kaedah pengubatan sampingan berikut mungkin membantu anda mengatasi jantung terhenti:

Jangan merokok.

Gunakan alkohol tidak lebih daripada satu hingga dua minuman sehari.

Makan makanan yang berkhasiat dan seimbang.

Kekal aktif secara fizikal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


20 Faktor Risiko Utama Yang Menyebabkan Kanser Hati, Jaga-jaga!

Walaupun penyebab penyakit hati atau kanser hati yang sebenar masih tidak jelas, namun saintis telah mengenal pasti beberapa faktor risiko atau punca yang boleh meningkatkan kecenderungan mendapat penyakit tersebut.

Masalah kesihatan ini boleh berlaku pada semua peringkat umur namun ia lazim
didiagnosis dalam kalangan orang dewasa.

Menurut kajian yang diterbitkan di laman jurnal Sage pada tahun 2018, kanser hati dan kanser saluran hempedu mempunyai corak peningkatan insiden yang signifikan di seluruh dunia.

Pemahaman berkaitan dengan
faktor risiko
 dan punca kanser hati boleh membantu mengesan kanser tersebut pada peringkat awal.

Untuk mendapatkan lebih banyak info tentang Kanser Hati, sila dapatkannya
di sini.

Faktor risiko lazim atau penyebab penyakit hati

Seperti kebanyakan proses patologi kanser, barah hati bermula dengan mutasi pada maklumat genetik yang menyebabkan proses pembahagian sel menjadi tidak terkawal.

Oleh sebab kanser merupakan satu keadaan kesihatan yang kompleks, ia kebiasaannya terbentuk hasil daripada interaksi daripada pelbagai jenis faktor.

Antara faktor risiko yang lazim adalah seperti berikut.

Penyebab penyakit hati #1 Bangsa dan jantina

Kajian menunjukkan mereka yang tinggal di Kepulauan Pasifik dan Benua Asia mudah untuk mendapat
kanser hati
berikutan masalah hepatitis yang epidemik di kawasan tersebut.

Walaupun insiden
kanser hati
dalam kalangan penduduk Kaukasia masih rendah, tapi jika dilihat pada trend, ia menunjukkan corak peningkatan pada setiap tahun.

Jika dilihat pada konteks jantina pula, masalah kanser ini lebih lazim didiagnosis dalam kalangan lelaki berbanding wanita.

#2 Jangkitan hepatitis B

Jangkitan kronik oleh virus hepatitis B
 merupakan penyebab utama penyakit hati terutamanya di benua Afrika dan Asia.

Walaupun proses penyakit yang dialami oleh setiap individu agak berlainan, namun secara amnya, risiko barah meningkat kesan daripada jangkitan oleh virus tersebut.

Mereka yang mengalami jangkitan ini kebiasaannya tidak sedar mereka telah dijangkiti memandangkan penghidap jarang
menunjukkan simptom.

Meskipun begitu, terdapat rawatan yang boleh membantu membasmi virus tersebut.

Namun, 5% daripada jumlah mereka yang dijangkiti akan mengalami jangkitan kronik.

#3 Jangkitan hepatitis C, penyebab penyakit hati

Jangkitan oleh hepatitis C merupakan faktor utama bagi kanser hati di negara maju seperti Amerika Syarikat, Jepun dan beberapa buah negara di benua Eropah.

Berbeza dengan jangkitan hepatitis B, kebanyakan penghidap hepatitis C tidak mencapai kesembuhan walaupun dengan
rawatan perubatan.

Dianggarkan 20 hingga 30 peratus pesakit yang dijangkiti akan mengalami komplikasi sirosis.

Jika rawatan diberikan setelah hepatitis C didiagnosis, risiko kanser hati boleh dikurangkan walaupun kesembuhan tidak dijamin.

#4 Penyakit hati berlemak bukan alkohol (NAFLD)

Ini merupakan keadaan kesihatan yang menyebabkan pengumpulan lemak pada organ hati.

Berbeza dengan penyakit hati beralkohol, punca berlakunya masalah ini masih tidak jelas.

Namun, masalah autoimun dan kecenderungan genetik dianggap sebagai faktor penting dalam mekanisme terjadinya NAFLD.

Mereka yang
didiagnosis
 dengan masalah kesihatan ini mempunyai risiko yang tinggi untuk
mendapat kanser hati.

#5 Imunotindasan (immunosuppression)

Mereka yang mengalami masalah imunotindasan mempunyai risiko tinggi untuk mendapat pelbagai jenis barah termasuk kanser hati.

Jangkitan kronik yang boleh menyebabkan masalah imunotindasan seperti HIV/AIDS dikaitkan dengan risiko setinggi 5 kali ganda untuk
didiagnosis dengan barah hati.

Selain daripada itu, mereka yang menerima organ juga mempunyai kecenderungan yang lebih tinggi untuk mendapat masalah kanser berbanding dengan populasi umum.

Penyebab penyakit hati #6 Systemic Lupus Erythematosus

Mereka yang didiagnosis dengan masalah lupus mempunyai risiko 2 kali ganda untuk mendapat kanser hati. Namun, k
aitan di antara kedua-duanya masih lagi tidak jelas.

#7 Kencing manis

Penghidap kencing manis mempunyai risiko yang tinggi untuk mendapat masalah kanser hati berbanding dengan populasi umum. Oleh itu, kencing manis merupakan salah satu punca penyakit barah atau kanser hati.

Namun, rawatan menggunakan ubat metformin boleh mengurangkan risiko tersebut.

#8 Terdedah kepada bahan kimia (risiko pekerjaan)

Terdapat bahan kimia yang bersifat karsinogen, ia boleh menjadi penyebab penyakit kanser hati jika terdedah kepadanya.

Antaranya adalah:

Vinyl chloride (plastik)

Asid perfluorooktanoik (PFOA)

Akrilamid (kumbahan)

Bifenil berpoliklorin (peralatan elektrik)

Bahan kimia perfluorin (air minuman tercemar)

Trichloroethylene (pelupus cat)

Mereka yang bekerja menggunakan bahan tersenarai perlu lebih berhati-hati dan peka terhadap aspek keselamatan diri (penggunaan peralatan perlindungan peribadi).

#9 Sclerosing cholangitis, penyebab penyakit hati

Ini merupakan penyakit hati kronik yang (melibatkan saluran hempedu) yang mempunyai kaitan dengan penyakit radang usus (IBD).

Ia boleh menyebabkan terbentuknya parut pada saluran hempedu dan menghalang aliran jus hempedu.

Keadaan ini mengakibatkan jus tersebut mengalir semula ke dalam organ hati dan menyebabkan pembentukan parut.

Kira-kira 10 hingga 15 peratus individu yang mengalami masalah sclerosing cholangitis berisiko untuk didiagnosis dengan kanser saluran hempedu.

#10 Terdedah kepada aflatoksin

Aflatoksin merupakan sejenis toksin yang dihasilkan oleh kulat yang tumbuh pada makanan seperti gandum, kekacang dan jagung.

Ia boleh menyebabkan kerosakan pada gen p53 yang bertanggungjawab mengawal selia proses pembahagian dan kematian sel pada organ hati.

Toksin ini kebiasaannya dijumpai pada makanan yang tidak disimpan dengan baik. Jika diambil dalam jangka masa panjang, ia boleh mengakibatkan kanser hati.

Faktor risiko genetik

Genetik merupakan komponen penting yang berinteraksi dengan faktor risiko lain dalam membentuk kanser.

Sehingga kini, kajian menunjukkan terdapat kaitan di antara keadaan kesihatan yang diwarisi dengan peningkatan risiko untuk mendapat kanser hati. Tidak mustahil untuk faktor genetik menjadi punca kanser hati.

Hemokromatosis

Ini merupakan penyakit yang menyebabkan kadar penyimpanan dan penyerapan zat besi dalam badan meningkat melebihi kapasiti normal.

Elemen tersebut penting bagi setiap individu, namun jika berlebihan ia boleh menyebabkan masalah kesihatan yang serius seperti sirosis dan kegagalan fungsi hati.

Secara amnya, mereka yang didiagnosis dengan penyakit hemokromatosis mempunyai risiko 20 kali ganda untuk mendapat kanser hati berbanding dengan populasi umum.

Penyebab penyakit hati, sirosis biliari primer

Keadaan kesihatan ini merupakan
masalah autoimun
 yang menyebabkan pengumpulan jus hempedu di dalam organ hati.

Akibatnya, saluran hempedu boleh rosak dan menyebabkan kegagalan aliran jus hempedu untuk masuk ke dalam usus kecil.

Penyakit Wilson

Sama seperti hemokromatosis, penyakit Wilson berlaku akibat pengumpulan elemen secara berlebihan di dalam badan.

Namun, dalam konteks penyakit ini, elemen terlibat adalah tembaga.

Mereka yang didiagnosis dengan penyakit Wilson mempunyai risiko yang tinggi untuk mendapat kanser hati.

Penyakit warisan yang lain

Terdapat pelbagai jenis keadaan kesihatan warisan yang boleh meningkatkan risiko untuk mendapat kanser hati seperti:

Kekurangan enzim alpha-1 antitrypsin

Tirosinemia

Porfiria hepatik akut

Penyakit simpanan glikogen

Faktor risiko gaya hidup: Penyebab penyakit hati

Sama seperti masalah kanser yang lain, gaya hidup tidak sihat boleh menjadi penyebab anda
didiagnosis dengan penyakit barah hati.
 Antara amalan gaya hidup tidak sihat adalah seperti berikut:

Pengambilan alkohol secara berlebihan (jangka masa panjang)

Pengambilan alkohol secara berlebihan boleh menyebabkan pelbagai jenis penyakit.

Antaranya
radang hati dan penyakit hati
 alkoholik yang boleh menyebabkan sirosis dalam jangka masa panjang.

Kesan daripada perubahan patologi tersebut, penghidap lebih berisiko untuk mendapat kanser hati.

Secara amnya, penyebab kanser hati sering dikaitkan dengan pengambilan alkohol secara berlebihan atau lebih daripada 3 minuman sehari.

Merokok

Rokok adalah punca pelbagai jenis kanser termasuk penyakit barah hati.

Banyak kajian telah membuktikan bahawa gabungan di antara tabiat merokok dan pengambilan alkohol boleh menyebabkan peningkatan yang signifikan untuk mendapat kanser hati.

Bagi ibu yang merokok semasa atau sebelum hamil, anak anda berisiko untuk mendapat kanser hati hepatoblastoma.

Obesiti salah satu penyebab penyakit hati

Walaupun kaitan
di antara obesiti
 dan kanser masih tidak jelas, ia boleh meningkatkan risiko untuk mendapat penyakit hati.

Melalui keadaan kesihatan tersebut, risiko untuk mendapat penyebab kanser hati berlipat kali ganda, lebih-lebih lagi jika anda juga mempunyai masalah kencing manis.

Penggunaan steroid anabolik

Mereka yang menggunakan steroid anabolik (ahli bina badan) mempunyai risiko untuk mendapat kanser hati.

Ia berikutan kesan bahan tersebut terhadap organ hati sehingga boleh menyebabkan kerosakan pada fungsi hati.

Kunyah sirih

Tabiat kunyah sirih sememangnya lazim dalam kalangan orang Asia. Ia juga merupakan faktor risiko bagi kanser hati. Insiden bagi masalah kesihatan tersebut tinggi terutamanya di kawasan luar bandar.

Faktor Risiko Lain

Terdapat faktor risiko lain yang boleh menjadi penyebab penyakit hati.

Sebagai contoh, terdapat kajian yang menunjukkan prosedur buang hempedu boleh meningkatkan risiko untuk mendapat penyebab kanser hati.
Begitu juga dengan prosedur imbasan radiasi seperti CT.

Walau bagaimanapun, perkara ini tidak bermakna penggunaan alat imbasan tersebut perlu dielakkan.

Kesan baik perlu ditimbang tara dengan kesan negatif daripada sudut kesihatan jika ujian imbasan tersebut tidak dijalankan.

Konklusi

Terdapat pelbagai jenis punca yang boleh menyumbang kepada berlakunya kanser hati.

Walau bagaimanapun, sukar untuk kita khususkan faktor risiko spesifik kepada kanser yang anda hidapi.

Ia berikutan punca kepada sesuatu kanser itu merupakan interaksi di antara pelbagai jenis faktor.


Ini Risiko Untuk Terdedah Kepada Jangkitan Cacing Dalam Badan, AWAS!

Semasa di sekolah rendah, penulis pernah disuapkan dengan sejenis cecair putih. Hanya satu frasa yang terlintas pada ketika itu, ‘ubat cacing’. Terus terfikir, bagaimana boleh terdapat cacing dalam badan penulis?

Adakah anda juga terfikir, bagaimana seseorang boleh mendapat masalah kecacingan? Apakah penyebab yang menjadikan cacing bertempat di dalam perut anda? Ingin tahu jawapannya? Ikutinya di sini.

Untuk mendapatkan lebih banyak info tentang Sistem Penghadaman, sila dapatkannya
di sini.

Jenis-jenis cacing dalam badan

Sebelum anda pergi dengan lebih lanjut, eloklah untuk anda mengetahui jenis cacing terlebih dahulu. Terdapat dua jenis cacing usus yang sering mendiami tubuh badan manusia iaitu:

Flatworms
, yang terdiri daripada cacing pita dan
flukes

Roundworms,
yang menyebabkan jangkitan ascariasis,
pinworm
 dan
hookworm

Baca juga:

Ini dia penyebab masalah kecacingan

Antara salah satu faktor yang menjadi penyebab kepada masalah kecacingan atau cacing usus ialah memakan daging yang separa masak atau kurang masak daripada jenis haiwan yang telah dijangkiti dengan cacing.

Haiwan-haiwan ini
termasuklah ikan, lembu dan kambing
.

Selain itu, terdapat juga beberapa faktor lain yang menyebabkan keberadaan cacing di dalam perut, seperti:

Penggunaan
sumber air yang tercemar

Penggunaan sumber tanah yang tercemar

Tersentuh
najis yang telah tercemar

Tahap sanitasi yang teruk

Tahap kebersihan yang teruk

Simptom-simptom cacing dalam badan

Terdapat beberapa simptom kecacingan yang boleh anda lihat dan rasa. Ini termasuklah:

Kesakitan badan

Cirit-birit

Mual

Muntah-muntah

Kembung perut

Keletihan

Kehilangan berat badan tanpa sebab

Cacing dalam badan: Bagaimana ia boleh terjadi?

Apabila anda mempunyai hubungan dengan faktor-faktor yang telah tercemar seperti meminum air yang telah tercemar, cacing ini akan bergerak ke bahagian usus anda dan memasukinya.

Cacing-cacing ini kemudiannya membiak dan membesar di dalam usus anda. Apabila saiz dan jumlahnya semakin meningkat dan bertambah, simptom kecacingan akan mula muncul.

Siapakah yang mudah mendapat masalah kecacingan?

Untuk pengetahuan semua terutamanya ibu bapa dan penjaga, kanak-kanak adalah golongan yang paling mudah terdedah untuk mendapat kecacingan. Mengapa?

Antara sebabnya, kanak-kanak adalah golongan yang sering bermain dengan persekitaran yang mengandungi jenis tanah yang tercemar seperti taman permainan.

Selain itu, individu dewasa yang sudah berumur juga mempunyai risiko yang sama disebabkan oleh
sistem imun yang semakin lemah.

Kesimpulan

Penulis tidak pasti samada kanak-kanak di sekolah rendah masih lagi diberikan ubat cacing atau tidak.

Jika tidak, anda masih boleh membawa anak anda ke klinik atau hospital berdekatan bagi mendapatkan kepastian mengenai kecacingan dan rawatan yang sepatutnya.

Jangan tunggu sehingga najis anak anda dipenuhi dengan cacing-cacing yang berkeliaran. Anda juga pasti geli untuk melihatnya.

Apa yang pasti, mencegah itu adalah lebih baik daripada merawat!


Lebih Kuat, Lebih Perkasa! Ini Apa Yang Anda Perlu Tahu Mengenai Varian Lambda COVID-19!

Setelah hampir 2 tahun berhadapan dengan pandemik COVID-19, penemuan varian baharu bukanlah sesuatu yang luar biasa. Pada awalnya, kita dikejutkan dengan varian alpha dan delta yang mampu menjangkiti orang lain dengan pantas berbanding varian sebelumnya. Kini, muncul pula varian baharu iaitu varian lambda.

Varian lambda yang juga dikenali sebagai virus COVID-19 strain C.37 pertama kali dikesan di Peru pada Ogos 2020. Namun, ia baharu sahaja diklasifikasikan sebagai
variant of interest
(VOI) oleh WHO pada 15 Jun lalu.

Kini, varian lambda telah dikesan di 29 buah negara yang berbeza – 7 daripada negara ini terletak di Amerika Latin. Malah, di Peru, hampir 82% kes baharu yang dicatatkan di negara tersebut berpunca daripada varian lambda.

Buat masa ini, Peru mempunyai angka kematian COVID-19 per populasi yang paling tinggi di dunia. Statistik menunjukkan Peru mempunyai kadar kematian melebihi 190,000 dengan bilangan rakyat sebanyak 33 juta.

[covid_19]

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Kenali varian lambda C.37

Menurut Nathaniel Landau, PhD, dalam kajiannya yang diterbitkan menerusi jurnal
bioRxiv,
virus ini
mempunyai kombinasi mutasi yang luar biasa.

Kombinasi mutasi ini jugalah yang membuatkan virus tersebut mempunyai kadar transmisi yang lebih tinggi.

Varian lambda mempunyai 7 mutasi pada kawasan protein pepaku (
spike protein
) yang terletak di luar cangkerang virus tersebut. Protein pepaku inilah yang membuatkan varian ini lebih mudah ‘melekat’ pada sel badan manusia.

Malah, disebabkan mutasi tersebut, protein pepaku ini juga berupaya menghalang antibodi untuk bertindak ke atasnya secara lebih berkesan. Jadi, tidak mustahil varian lambda akan menjadi lebih
rintang terhadap imunisasi!

Tambah lagi, sebuah kajian yang dijalankan di Chile juga mendapati varian lambda lebih mudah merebak berbanding varian alpha dan gamma.

Kajian yang mengkaji
kesan vaksin Sinovac
 terhadap varian ini juga mendapati vaksin 3 kali kurang berkesan apabila berhadapan dengan varian lambda.

Walau bagaimanapun, kedua-dua kajian di atas masih belum lagi melalui kajian semula setara (
peer-reviewed
).

Oleh sebab itu, masih banyak lagi kajian yang perlu dilakukan sebelum sebarang kesimpulan dapat dilakukan.

Malah, varian ini juga masih lagi diklasifikasikan sebagai VOI dan bukannya VOC (
variant of concern
).

Menurut CDC, VOC ialah sejenis varian yang lebih berbahaya dan berupaya menyebabkan penyakit yang lebih serius melibatkan hospitalisasi dan juga kematian.

Varian delta merupakan salah satu contoh
 varian yang diklasifikasikan sebagai VOC.

Varian lambda di Malaysia

Menurut Tan Sri Dr Noor Hisham Abdullah, buat masa ini varian lambda masih belum dikesan di Malaysia. Kebanyakan penularan COVID-19 disebabkan virus ini dikesan di Amerika Selatan.

Beliau juga menggesa kerajaan agar
memperketatkan lagi sempadan antarabangsa
 supaya varian ini tidak terlepas ke negara kita.

Di United Kingdom, 8 kes COVID-19 disebabkan varian lambda dikesan mempunyai kaitan dengan perjalanan ke luar negara.

Pada waktu ini, saintis masih lagi berpendapat varian delta lebih berbahaya berbanding varian lambda.

Malah, varian ini juga dianggap sebagai ancaman dunia yang terbesar dengan nama julukan ‘
the fastest and the fittest’
. Kini, varian delta telah menular di hampir 100 buah negara yang berbeza.

Setakat 30 Jun 2021, Kementerian Kesihatan Malaysia telah mengesan hampir 40 kes jangkitan COVID-19 dengan varian delta di negara kita.

Menurut Dr. F. Perry Wilson dalam laman sesawang
Yale Medicine
, varian delta mampu merebak sebanyak 50% lebih pantas berbanding varian alpha.

Kini, varian delta telah menjadi strain yang dominan berbanding varian lain.

Adakah vaksin tidak lagi berkesan?

Buat masa ini, masih belum ada data yang mencukupi untuk mengesahkan kenyataan di atas. Malah, ada kajian yang menunjukkan vaksinasi masih lagi berkesan dalam mengelakkan penularan varian lambda.

Sebuah kajian pracetak dari
New York University Grossman School
 menemui
pengurangan keberkesanan vaksin Pfizer dan Moderna
 sebanyak 2 hingga 3 kali ganda terhadap varian lambda.

Walaupun terdapat pengurangan dari segi keberkesanan, pakar berpendapat dua vaksin ini masih lagi mampu memberikan perlindungan terhadap varian yang ada.

Namun, hingga kini belum ada lagi vaksin yang mampu memberikan perlindungan sebanyak 100% terhadap mana-mana varian COVID-19.

Namun, langkah terbaik yang anda boleh lakukan untuk melindungi diri anda dan keluarga daripada varian alpha, lambda dan delta
 adalah dengan mengambil vaksinasi.

Vaksinasi juga perlu dilengkapkan sebanyak dua dos. Selepas itu, anda diminta untuk menunggu selama 2 minggu supaya vaksinasi tersebut benar-benar berkesan.

Baca juga:

Nak Kurangkan Dapat Kesan Sampingan? Jangan Ambil Paracetamol Sebelum Vaksin COVID-19!

Jangan Memilih Vaksin! Pakar Seru Masyarakat Segera Ambil Suntikan, Cegah COVID-19

Kesimpulan

Kini, dunia berhadapan pula dengan mutasi demi mutasi varian COVID-19 yang semakin berbahaya. Malah, di negara kita sendiri, COVID-19 sudah bertukar menjadi mimpi ngeri dengan bilangan kes yang telah mencecah 5 angka.

Pada waktu ini, harapan kita hanyalah melalui vaksinasi. Oleh sebab itu,
jangan sesekali bertindak memilih vaksin.
 Ingatlah, vaksin yang terbaik adalah vaksin yang terpantas yang boleh kita dapatkan.

Selain itu, jangan lupa amalkan penjarakan sosial dan pakai pelitup muka jika perlu keluar rumah.

Walaupun kita sudah divaksin, amalan ini masih lagi perlu dilakukan supaya kita tidak bertindak menjangkiti orang lain secara tidak sengaja!

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Makanan Terbaik untuk Mata yang Sihat

Sama seperti badan, mata kita memerlukan pemakanan tertentu untuk mengekalkan kesihatan mata secara menyeluruh.

Ahli Optometri dan Pengurus Latihan Focus Point Vision Care Group Sdn Bhd, Vivien Lee berkata, pilihan pemakanan yang betul dapat membantu memelihara kesihatan mata yang optimum.

Menurutnya, antara makanan yang baik untuk mata adalah telur, ikan, kacang badam, avokado, brokoli, bluberi, bayam, lobak merah, limau, keju kotej, bawang putih dan kekacang.

“Setiap makanan mengandungi nutrisi yang berbeza untuk mata. Contohnya, kumpulan makanan zeaxanthin dan lutein yang ada dalam sayuran hijau, telur, serta buah-buahan dan sayur-sayuran berwarna dapat merendahkan risiko untuk kemerosotan makula dan katarak.

“Asid lemak omega-3 yang terdapat dalam ikan dan kekacang juga adalah salah satu nutrien yang ‘mesra-mata’. Pengambilan asid lemak ini dapat membantu perkembangan visual dan fungsi retina,” katanya yang ditemui semasa pelancaran Hari Penglihatan Sedunia 2018 yang berlangsung di Petaling Jaya, baru-baru ini.

Vivien berkata, pengambilan vitamin A, C dan E juga amat penting untuk kesihatan mata, di mana vitamin A dapat membantu melindungi permukaan mata (kornea) dan penting untuk penglihatan malam. Vitamin C pula bertindak sebagai antioksidan yang merendahkan risiko katarak dan melambatkan kemerosotan makula atau umur yang berkaitan dengan kehilangan penglihatan, sementara vitamin E berfungsi untuk melindungi mata daripada kerosakan radikal bebas pada tisu.

Ujarnya lagi, zink juga adalah nutrien penting yang membantu vitamin A mencipta pigmen yang dipanggil melamin, yang melindungi mata anda daripada sinaran ultra-violet (UV).

“Pengambilan antioksidan juga membantu mengekalkan penglihatan yang baik selain mengurangkan risiko penyakit keradangan kulit. Antioksidan juga tinggi kandungan asid anthocyanins dan phenolic yang membantu melewatkan kesan penuaan. Sumber baik untuk anthocyanins boleh didapati daripada bluberi,” katanya.

Selain pengambilan makanan yang sihat, kesihatan mata juga boleh dikekalkan menerusi pemeriksaan mata secara berkala iaitu pada setiap 6-12 bulan sekali. Pencahayaan yang sempurna dan mengerdipkan mata dengan kerap juga membantu penjagaan mata anda.

Anda juga dinasihatkan supaya memakai cermin mata hitam pada waktu cerah terutama apabila berada di bawah sinaran matahari. Pelarasan jarak juga penting terutama jika anda sedang membaca, menggunakan gajet ataupun komputer.

Bagi mereka yang berkerja di hadapan komputer, anda digalakkan untuk berhenti sekejap selepas 20 minit menggunakan komputer dan memandang apa-apa benda yang berwarna hijau seperti pokok. Cara ini dapat membantu anda untuk merehatkan mata. Tips lain untuk menjaga mata adalah dengan melakukan senaman mata.


Pesakit Diabetes Takut Nak Makan Buah? Tak Payah Pening, Pilih Tembikai!

Antara khasiat tembikai adalah
 ia merupakan buah-buahan kegemaran musim panas
 seperti buah-buahan lain yang mengandungi gula.

Penghidap diabetes mesti mengikuti diet ketat dan sentiasa mengawal tahap gula dalam darah anda, lantas buah tembikai ini sesuai untuk anda.

Untuk mendapatkan lebih banyak info tentang Pemakanan, sila dapatkannya
di sini.

Sejauh mana khasiat tembikai?

Menurut USDA,
kandungan buah tembikai
 merangkumi 20% daripada
Vitamin C yang orang perlukan
 setiap hari. Bagi vitamin A, ia menyediakan 17%.

Di samping itu, tembikai mengandungi lycopene, yang merupakan antioksidan luar biasa membantu individu melawan radikal bebas.

Dengan ini,
tembikai membantu kita mencegah kanser
.

Selain itu, khasiat tembikai ini juga mempunyai keupayaan untuk melegakan kesakitan otot dan menurunkan kadar jantung kita.

Jadi, selamatkah memakan buah tembikai?

Untuk diabetes, anda perlu mengambil kira kedua-dua indeks: indeks glisemik (GI) dan beban glisemik (GL).

Yang pertama menunjukkan betapa cepat gula dalam
makanan tertentu memasuki aliran darah kita
 dan skornya bervariasi antara 1 dan 100 merujuk kepada makanan tertentu seperti gula dan roti putih.

Yang terakhir menunjukkan gabungan GI dan
kandungan karbohidrat yang sebenar
.

GL dipercayai memberikan tahap yang lebih tepat kepada gula dalam darah bagi makanan tertentu.

Lebih tinggi kedua-dua indeks adalah, lebih baik terhadap paras gula dalam darah.

Tembikai mempunyai GI 72 yang cukup tinggi.

Walau bagaimanapun, GL dikira hanya 2  dalam setiap 100 gram hidangan.

Jadi setiap kali bercadang untuk mendapatkan rawatan daripada manfaat tembikai, pastikan anda menggabungkannya dengan makanan GI rendah untuk mengimbangi diet dan mencegah kenaikan mendadak gula dalam darah.

Awasi keseluruhan diet anda dan bukan hanya hidangan tertentu, kemudian anda boleh tambah
tembikai sebagai pencuci mulut
 kerana ia adalah sumber vitamin dan mineral yang baik, tetapi kekalkannya pada tahap yang sederhana.

Bagaimana dengan buah lain?

Jika anda menghadapi diabetes
, berikut adalah buah-buahan selain buah tembikai yang selamat dimakan pada jumlah yang sepatutnya:

Plum: dengan GI 24 dan GL 4 (2 plum keseluruhan)

Limau gedang: dengan GI jika 25 dan GL 7 (1 saiz purata)

Di samping itu,
 pir, aprikot dan pic
 juga mempunyai nilai yang sama GI dan GL.

Buah-buahan yang rendah tahap GI dan GL perlu tambah sejumlah kecil gula, dan selamat digunakan bagi anda yang mempunyai diabetes.

Awasi plan diet anda dan pastikan memaklumkannya kepasa doktor anda untuk mendapatkan nasihat yang lebih dan diet yang lebih sihat.


Makan Sup Ketam Untuk Ubati Demam Denggi: Fakta Atau Mitos?

Acap kali kedengaran, disebarkan dari bibir ke bibir, bahkan terpampang di
dada akhbar
, khasiat dan manfaat pengambilan sup ketam untuk denggi. Makanan ini dikatakan sebagai penawar demam denggi di rumah.

Namun yang demikian, adakah perkara ini benar? Atau, adakah ia sekadar motis, cerita rekaan penggiat perubatan alternatif dan warga kampung semata-mata?

Ikuti artikel ini untuk mengetahuinya dengan lebih lanjut.

Sup ketam untuk denggi?

Ramai rakyat Malaysia percaya sup ketam mampu untuk merawat penyakit demam denggi.

Pendapat berkaitan manfaat sup ketam untuk denggi telah lama menjadi kepercayaan masyarakat setempat, namun, adakah benar hidangan ini boleh memulihkan seseorang daripada penyakit demam denggi?

Jawapan mudah dan singkat untuk amalan makan sup ketam untuk denggi ini adalah
‘TIDAK BENAR’.

Ini kerana sup ketam tidak memainkan peranan dalam apa-apa tindak balas fisiologi berkaitan dengan demam denggi.

Sekurang-kurangnya, mitos alternatif lain untuk rawatan denggi seperti
pengambilan jus daun betik
 mempunyai kajian yang menunjukkan ia mampu untuk mengekalkan atau menaikkan paras platelet dalam darah.

Sebaliknya, sup ketam tidak langsung mempunyai sandaran saintifik yang membantu dalam menyembuhkan penghidap demam denggi.

Ketaksuban dan penyebaran
mitos peranan rawatan alternatif
 seperti pengambilan sup ketam untuk mengubati demam denggi dan juga jus daun betik ini merupakan sesuatu yang berbahaya.

Ini kerana,
kepercayaan yang kuat terhadap peranan rawatan alternatif seperti ini akan melengah-lengahkan pesakit untuk mendapatkan rawatan di hospital yang sepatutnya dilakukan dengan segera.

Dalam kes demam denggi, masa adalah penting! Sekiranya pesakit mendapatkan rawatan awal di hospital dan diberikan cecair intravena, risiko kematian boleh dielakkan.

Tidak salah makan sup ketam untuk denggi

Namun yang demikian, pengambilan bahan-bahan seperti sup ketam untuk ubati denggi dan juga jus daun betik ini bukanlah sesuatu yang dilarang.

 Sebaliknya, peringatan dan perkara mustahak yang ingin disampaikan oleh pakar perubatan dan juga pihak Kementerian Kesihatan Malaysia adalah bahan-bahan tersebut tidak boleh menggantikan rawatan hospital.

Ia boleh dijadikan sebagai pelengkap untuk rawatan yang diberikan oleh pihak hospital. Khususnya untuk sup ketam, ia harus dilihat sebagai sokongan nutrisi kepada seorang pesakit dan bukannya sebagai rawatan.

Menurut Prof Dr Winnie Chee, Presiden Persatuan Dietetik Malaysia, diet yang tinggi dengan
kalori
 dan protein adalah disarankan untuk pesakit demam denggi apabila mereka telah tiba ke fasa kebah demam.

Keperluan kalori dan protein dalam diet mereka boleh ditingkatkan sehingga 50% daripada keperluan harian biasa.

Di sini, terdapat kelebihan sup ketam yang dapat dikenal pasti iaitu ia makanan yang mudah untuk dimakan, mudah diserap oleh badan dan juga merupakan sumber protein.

Sungguhpun begitu, hidangan ini bukanlah satu-satunya sumber protein yang ada dan sup ayam atau ikan juga boleh memainkan peranan yang sama dalam membekalkan keperluan protein dan kalori pesakit jika diberikan dengan kerap.

Sehingga kini, tiada rawatan yang khusus untuk melawan virus denggi.

Sebaliknya rawatan yang ada seperti saluran intravena dan juga span tepid bertujuan untuk mengawal simptom akibat demam denggi dan mencegah daripada berlakunya komplikasi yang tidak diingini.

Seperti yang dibincangkan di atas, peranan bahan seperti daun pucuk betik dan juga sup ketam untuk denggi tidak menggantikan rawatan sedia ada, tetapi boleh digunakan sebagai pelengkap dalam mengawal simptom dan juga untuk memenuhi keperluan nutrisi.

 Disebabkan oleh hal ini, vaksin untuk demam denggi dilihat sebagai sesuatu yang perlu bagi mengelakkan kematian akibat jangkitan.

Langkah pencegahan untuk elak demam denggi

Untuk penyakit yang tidak mempunyai rawatan yang khusus seperti penyakit demam denggi ini, langkah pencegahan adalah penting bagi menghapuskan terus kemungkinan anda untuk dijangkiti.

Anda boleh mengambil langkah berjaga-jaga dan mengelakkan diri daripada terkena gigitan nyamuk dengan:

Gunakan ubat nyamuk.

Gunakan kelambu semasa tidur. Gunakan
repellent
 jika perlu.

Elakkan aktiviti di luar semasa nyamuk aktif menggigit (5.30 pagi-8.00 pagi dan 5.30 petang-8.00 malam).

Pakai pakaian berlengan panjang dan seluar panjang apabila keluar dari rumah.

Pasang jaring halus (
mosquito mesh
) di tingkap dan pintu.

Untuk memelihara keluarga di sekitar kediaman anda daripada menghidap demam denggi, anda disarankan untuk menghapuskan tempat-tempat pembiakan nyamuk.

Caranya adalah dengan mengikuti langkah-langkah berikut:

Menghapuskan tempat pembiakan nyamuk di sekeliling rumah. Musnahkan semua bekas yang boleh menakung air hujan atau lebihan air, terutamanya di besen, tayar lama, bekas bunga, bekas plastik dan tong. Jika tidak boleh dimusnahkan, letakkan bahan pembunuh jentik-jentik di bekas tersebut.

Kerap tukar air pada bekas minuman haiwan peliharaan.

Jika anak anda disyaki mengalami sakit denggi dan dipantau sebagai pesakit luar (tidak dimasukkan ke wad), bawa anak anda segera ke hospital/ klinik jika mereka mengalami:

Muntah berlarutan/berpanjangan.

Sakit perut
.

Kurang bermaya/sawan.

Sesak nafas
.

Pucat/sejuk pada tangan dan kaki.

Pendarahan: daripada gusi/hidung, muntah darah,
najis berdarah
 dan tanda-tanda merah pada kulit.

Kesimpulannya, d
emam denggi adalah penyakit yang boleh dicegah namun ia masih menyebabkan kematian dan juga kehilangan
produktiviti rakyat Malaysia
 setelah sekian lama.

Peranan pendidikan dan kesedaran perlu diperkasakan bagi memastikan rakyat Malaysia cakna dengan wabak penyakit ini serta mampu untuk memisahkan mitos seperti sup ketam untuk denggi daripada fakta sebenar.

Segera dapatkan rawatan di klinik atau hospital sekiranya anda mengalami sebarang simptom demam denggi.


Mampukah Kita Ucapkan Selamat Tinggal Kepada Kanser Serviks Menjelang Tahun 2021?

Untuk mendapatkan lebih banyak info tentang
Kanser Serviks
, sila dapatkannya
di sini.

Tiada lagi wanita akan menghidap kanser pangkal rahim atau kanser serviks- Ini kedengaran agak mustahil bukan? Tetapi bagaimana kalau saintis mengatakan ia adalah sesuatu yang boleh dicapai?

Apa itu Kanser pangkal rahim atau kanser serviks?

Kanser serviks atau kanser pangkal rahim merupakan antara penyakit kanser yang mencatatkan kadar kematian tinggi dalam kalangan wanita. Di Malaysia sahaja, kanser ini menjadi kanser ketiga paling tinggi dialami oleh wanita, selain kanser payudara dan usus besar.

Berdasarkan data 2018 daripada Pertubuhan Kesihatan Sedunia (WHO), terdapat kira-kira 570,000 kes baharu melibatkan kanser pangkal rahim di seluruh dunia. Lebih malang lagi, WHO mendapati kanser ini menunjukkan jumlah kematian tinggi khususnya di negara berpendapatan rendah dan sederhana (LMICS).

Jadi bolehkah kanser pangkal rahim dapat dibasmi 100% daripada terus menghantui wanita menjelang 2120?

Mungkinkah kanser serviks dibasmi?

Hujah daripada pakar dan pihak WHO mengatakan, dalam tempoh 100 tahun akan datang, kita berkemungkinan akan dapat membasmi terus kanser. Kenyataan ini disokong dengan dua kajian yang diterbitkan dalam The Lancet.

Kedua-dua kajian merupakan gabungan kerjasama antara penyelidik dengan
The WHO Cervical Cancer Elimination Modelling Consortium,
 organisasi yang menggariskan panduan bagi
pencegahan kanser serviks
untuk negara berbeza.

Kajian diketuai bersama oleh seorang profesor perubatan dari Fakulti Perubatan Université Laval di Québec, Kanada, Profesor Marc Brisson.

Vaksin dan saringan kanser serviks

Kajian pertama melibatkan suntikan
vaksin human papillomavirus (HPV)
. Saintis meramalkan jika seorang kanak-kanak perempuan dari negara berpendapatan rendah dan sederhana diberikan vaksin HPV, ia mungkin membawa kepada pengurangan kadar kes kanser sehingga 89.4% pada abad akan datang.

Menerusi penyelidikan pertama yang dilakukan, Prof. Brisson dan saintis lain berpendapat, dengan suntikan vaksin yang secukupnya, kira-kira 61 juta kes kanser pangkal rahim dapat dielakkan sehingga tahun 2120 bagi negara berpendapatan rendah dan sederhana.

Selain itu, melakukan saringan sekurang-kurangnya 2 kali seumur hidup, juga dapat membantu mengurangkan risiko sebanyak 96.7% dan mengelakkan hampir 2.1 juta kes baru.

Pasukan penyelidikan juga meramalkan bahawa negara yang berjaya melaksanakan dasar suntikan vaksinasi HPV, mungkin dapat menghapuskan masalah kanser pangkal rahim sepenuhnya antara tahun 2055-2102.

“Berdasarkan kajian, untuk menyingkirkan kanser pangkal rahim memerlukan usaha yang tinggi dalam mencapai liputan
vaksinasi dan pemeriksaan
. Kaedah ini amat penting untuk dilakukan bagi negara-negara yang mencatatkan kadar kes yang banyak,” Prof. Marc Brisson.

Untuk pengetahuan, HPV merupakan satu virus yang tersebar meluas dan menjangkiti individu yang aktif dalam hubungan seks bebas. Biasanya jangkitan HPV tidak menampakkan sebarang simptom.

Namun bagi kes yang kronik, jangkitan HPV mungkin akan menyebabkan munculnya ketuat pada kelamin dan kanser. Ia adalah antara faktor risiko utama penyumbang kepada kanser pangkal rahim.

Suntikan vaksin mungkin dapat mencegah sebarang kemungkinan daripada berlaku. Institut Kanser Kebangsaan (NCI) menyarankan agar kanak-kanak berusia 11-12 tahun untuk mendapatkan vaksin HPV.

NCI juga menyatakan suntikan vaksin boleh diberikan seawal usia 9 tahun. Malahan suntikan HPV juga boleh diberikan kepada individu sehingga usia 45 tahun.

Komitmen antarabangsa

Pada kajian kedua yang dijalankan, para penyelidik konsortium WHO menganggarkan negara dengan pendapatan rendah dan sederhana, akan berdepan kadar kematian pada 13.2 bagi setiap 100,000 wanita pada tahun 2020.

Namun, keadaan boleh menjadi berbeza
sekiranya polisi dasar saringan 2 kali seumur hidup
 dilaksanakan serta rawatan yang bersesuaian diberikan. Keadaan ini dapat menurunkan kadar kematian sebanyak 34.2% menjelang 2030.

Ia sekali gus dapat mengelakkan sebanyak 400,000 kematian berkaitan kanser pangkal rahim dalam tempoh 10 tahun. Malahan berdasarkan pemerhatian, jika setiap individu melakukan saringan sekali seumur hidup juga, ini dapat memberikan hasil yang sama.

Prof. Brisson dan pasukannya juga meramalkan penurunan kadar kematian sebanyak 61.7% menjelang tahun 2070 akan dapat dicapai jika berlaku peningkatan kadar vaksin.
Kaedah saringan dan rawatan
 yang lebih baik juga dipercayai mampu mengurangkan kadar kematian sehingga 88.9%.

Tempoh 100 tahun

Dalam tempoh 100 tahun dari sekarang, penyelidik menyatakan bahawa suntikan vaksin HPV adalah cara paling sesuai untuk menurunkan kadar kematian akibat kanser pangkal rahim sehingga 89.5%. Ia sekali gus dapat mencegah 45.8 juta kematian berkaitan kanser ini.

Amalan saringan dan rawatan kanser
 yang baik juga boleh membawa kepada kadar mortaliti lebih rendah sehingga 97.9% menjelang 2120. Saringan yang dilakukan sekali seumur hidup juga dapat menghalang 60.8 juta kematian berkaitan penyakit kanser.

Kedua-dua hasil kajian akan dijadikan sebagai garis panduan pencegahan WHO dan dibentangkan dalam Perhimpunan Kesihatan Sedunia Ke-73 yang akan berlangsung di Geneva, Switzerland pada Mei 2020.

“Sekiranya garis panduan itu diterima pakai dan digunakan oleh negara anggota, kanser serviks boleh dihapuskan di negara berpendapatan tinggi pada 2040 dan menjelang abad akan datang bagi seluruh dunia. Ia pastinya menjadi satu kemenangan luar biasa bagi kesihatan wanita,” – Prof. Brisson.

Tetapi peningkatan pencegahan dan rawatan hanya akan berjaya dicapai melalui komitmen besar daripada aspek kewangan dan politik antarabangsa.

Akhir kata

Jika betul hasil kajian dapat direalisasikan menerusi garis panduan WHO, sudah tentu ia adalah satu perkhabaran yang baik bagi wanita daripada aspek kesihatan dan harus mendapat sokongan pelbagai pihak.

Namun dalam masa yang sama, setiap individu harus mempunyai kesedaran dalam menghindari jangkitan HPV. Ini boleh dilakukan dengan mengelakkan sebarang amalan berkaitan aktiviti seks bebas dalam kehidupan seharian.